January 24, 2021 – STAR CHANNEL LTD.\nJanuary 24, 2021\tস্বাস্থ্য 0\nগত বছর ২৮ আগস্ট প্রথমবার করোনা পরীক্ষা করা হয়েছিল ভারতের রাজস্থানের বাসিন্দা এক নারীর। সেই রিপোর্ট পজিটিভ আসায় পাঠিয়ে দেওয়া হয়েছিল কোয়ারেন্টাইনে। কিন্তু তারপর থেকে বিগত পাঁচ মাসে আরও ৩১ বার তার করোনা পরীক্ষা হয়। আর আশ্চর্যের বিষয়, প্রতিবারই সেই রিপোর্টও পজিটিভ এসেছে। আর এই খবর সামনে আসতেই অনেকেই অবাকও …\nJanuary 24, 2021\tবিভাগীয় সংবাদ 0\nব্রাহ্মণবাড়িয়ায় ৪ শতাধিক শীতার্তদের মাঝে শীতবস্ত্র বিতরণ করেছে মজিদ-নাহার ফাউন্ডেশন। এ উপলক্ষে আজ দুপুরে ব্রাহ্মণবাড়িয়া প্রেসক্লাব মিলনায়তনে আয়োজিত অনুষ্ঠানে প্রধান অতিথি ছিলেন জেলার অতিরিক্ত পুলিশ সুপার মো. রইছ উদ্দিন। সংগঠনের সহ-সভাপতি এইচএম জাকারিয়ার সভাপতিত্বে বিশেষ অতিথি ছিলেন সদর উপজেলা আওয়ামী লীগের সাধারণ সম্পাদক এমএএইচ মাহাবুব আলম, ব্রাহ্মণবাড়িয়া প্রেসক্লাবের সভাপতি রিয়াজউদ্দিন …\nগাল ভর্তি কাঁচাপাকা দাড়ি। নষ্ট একটি চোখ নিয়ে তীক্ষ্ণ চাহনি। মাথায় বাঁধা ফেট্টি। গলায় একগুচ্ছ হার। ফের ‘অ্যাংরি ইয়ং ম্যান’ লুকে অক্ষয় কুমার। শনিবারই প্রকাশ করলেন বচ্চন পাণ্ডের নতুন লুক। ক্যাপশনে জানিয়ে দিলেন ছবির মুক্তির তারিখও। ২০২২ সালের ২৬ জানুয়ারি অর্থাৎ সাধারণতন্ত্র দিবসে মুক্তি পাবে অক্ষয় অভিনীত ‘বচ্চন পাণ্ডে’। সাজিদ নাদিয়াদওয়ালার প্রযোজনায় …\nআশঙ্কাই সত্যি হল। ইংল্যান্ডের বিরুদ্ধে আসন্ন টেস্ট সিরিজ থেকে ছিটকে গেলেন রবীন্দ্র জাদেজা। তার চোট সারতে আরও কয়েক সপ্তাহ লাগবে বলে জানানো হয়েছে ভারতীয় বোর্ডের তরফ থেকে। অস্ট্রেলিয়ার বিরুদ্ধে সিডনি টেস্টে বাঁ হাতের বুড়ো আঙুল ভেঙেছিল জাদেজার। এরপর তার অস্ত্রোপচার হয়। তখনই অস্ট্রেলিয়া সিরিজ থেকে ছিটকে যান। এমনকি, ইংল্যান্ডের বিরুদ্ধে …\nযুক্তরাষ্ট্রের ক্যালিফোর্নিয়ায় অভিযান চালিয়ে নিখোঁজ হওয়া ৩৩টি শিশু উদ্ধার করা হয়েছে। এর মধ্যে উদ্ধার হওয়ার ৮টি শিশু যৌন নিপীড়নের শিকার হয়েছে। মার্কিন গোয়েন্দা সংস্থা এফবিআই একটি বিবৃতিতে এ তথ্য জানিয়েছে। নিখোঁজ হওয়ার শিশুদের উদ্ধারে গত ১১ জানুয়ারি থেকে অপারেশন ‘লস্ট অ্যাঞ্জেলস’ অভিযান শুরু করা হয়। শিশুদের পরিচয় চিহ্নিতকরণ, অবস্থান শনাক্তকরণ …\nকরোনাভাইরাস (কোভিড-১৯) থেকে সুস্থ হওয়ার পর অনেকেরই অতিরিক্ত চুল পড়ছে। দেখা দিচ্ছে ব্রণের সমস্যা। এ সমস্যা থেকে পরিত্রাণের উপায় নিয়ে স্বাস্থ্যবিষয়ক একটি ওয়েবসাইটে প্রতিবেদন প্রকাশিত হয়েছে। সেই আলোকে নিচে বর্ণনা করা হলো। ব্রণ করোনার চিকিৎসায় ‘স্টেরোয়েডস’ ব্যবহার করা হলে এর পার্শ্বপ্রতিক্রিয়া হিসেবে ব্রণের সমস্যা দেখা দেয়। বুক, পিঠ, কাঁধ, থুতনির …\nJanuary 24, 2021\tশিক্ষা 0\nপুন্ড্র ইউনিভার্সিটি অব সায়েন্স অ্যান্ড টেকনোলজি’র উদ্যোগে করোনা মোকাবিলায় একটি ওয়েবিনার অনুষ্ঠিত হয়েছে। বুধবার কোভিড-১৯ মোকাবিলায় প্রযুক্তির ব্যবহার পরিপ্রেক্ষিত বাংলাদেশ শীর্ষক ওয়েবিনারে বিশ্ববিদ্যালয়ের ভারপ্রাপ্ত উপাচার্য প্রফেসর ড. আ ন ম রেজাউল করিম সভাপতিত্ব করেন। এতে প্রধান অতিথি হিসেবে অংশগ্রহণ করেন ডাক ও টেলিযোগাযোগ মন্ত্রণালয়ের মন্ত্রী মোস্তাফা জব্বার। বিশেষ অতিথি হিসেবে …\nJanuary 24, 2021\tরাজনীতি 0\nরাজনীতি থাকবে রাজনৈতিক কর্মীদের হাতে। কোন বিত্তশালীর হাতে নয়। রাজনীতিটা বিত্তের কাছে বিক্রি হতে পারে না। শনিবার চট্টগ্রামের রাঙ্গুনীয়া উপজেলায় আওয়ামী লীগের বর্ধিত সভায় এ কথা বলেন তথ্যমন্ত্রী ড. হাছান মাহমুদ। প্রধান অতিথির বক্তব্যে ড. হাছান মাহমুদ বলেন, ‘ বাংলাদেশ আওয়ামী লীগ হচ্ছে দেশের মানুষের আসল ঠিকানা। একজন কর্মী হিসেবে …\nচট্টগ্রামে গত ২৪ ঘন্টায় চট্টগ্রামে ১ হাজার ২৮০টি নমুনা পরীক্ষা করে নতুন করে করোনা আক্রান্ত হয়েছেন ৩৮ জন। এ নিয়ে মোট আক্রান্ত ৩২ হাজার ৫৭৮ জন। এসময়ে করোনায় একজন মৃত্যুবরণ করেছে। গত ২৪ ঘন্টায় চট্টগ্রামে ৬টি ল্যাবে নমুনা পরীক্ষা হয়। রবিবার (২৪ জানুয়ারি) সকালে সিভিল সার্জন কার্যালয় থেকে প্রকাশিত প্রতিবেদন …\nমুম্বাইয়ের বান্দ্রায় চার কামরার একটি ফ্ল্যাট কিনেছেন অভিনেত্রী সোনাক্ষী সিনহা। বয়স ৩০ পেরনোর আগেই নিজের জন্য আলাদা ফ্লাট কিনবেন বলে তার পরিকল্পনা ছিল। তবে সেই ডেডলাইনের দুই বছর পর অর্থাৎ ৩২-এ এসে তার সেই ‘স্বপ্নপূরণ’ হলো। নতুন ফ্লাট কিনলেও আপাতত তিনি পরিবারের সঙ্গেই অর্থাৎ ‘রামায়ণে’ থাকছেন। ২০২০-র নভেম্বর মাসে সেখানে …


‘সংবিধানকে কলঙ্কমুক্ত করতে ষোড়শ সংশোধনী’ – আওয়ার নিউজ\n‘সংবিধানকে কলঙ্কমুক্ত করতে ষোড়শ সংশোধনী’\nসামরিক ফরমানের মাধ্যমে সংবিধানে যেসব পরিবর্তন আনা হয়েছিল সেগুলো বাতিল করে ৭২ এর সংবিধানে ফিরে যাওয়াই ছিল পঞ্চদশ ও ষোড়শ সংশোধনীর মূল উদ্দেশ্য বলে মন্তব্য করেছেন অ্যাটর্নি জেনারেল মাহবুবে আলম। আজ বৃস্পতিবার দুপুরে সাংবাদিকবদের বিভিন্ন প্রশ্নের জবাবে তিনি এসব কথা বলেন। তিনি বলেন, এই সংশোধনী কার্যকর করতে যে আইন প্রণয়ন করা প্রয়োজন তা এখনো হয়নি। তাই আইন হওয়ার আগেই এ বিষয়টি চ্যালেঞ্চ করে মামলা করার এখনো সময় হয়নি।\nতিনি বলেন, ষোড়শ সংশোধনী বাতিল চেয়ে করা এক রিট আবেদনের ওপর রাষ্ট্রপক্ষের শুনানিতে অ্যাটর্নি জেনারেল মাহবুবে আলম এসব যুক্তি তুলে ধরেছেন বলে সাংবাদিকদরে জানান। আজ বৃহস্পতিবার এ সংক্রান্ত রিট আবেদনে রাষ্ট্রপক্ষ তাদের শুনানি শেষ করেছে। শুনানিতে অ্যাটর্নি জেনারেল দুধরনের যুক্তি তুলে ধরেছেন। এই সংশোধনীর মাধ্যমে একদিকে যেমন সংবিধানকে সামরিক ফরমানের মাধ্যমে করা সংশোধনী থেকে কলঙ্কমুক্ত করা হয়েছে। অপরদিকে এই সংশোধনী কার্যকর করতে যে আইন প্রণয়ন করতে হবে, তা এখনো সংসদে বিবেচনাধীন রয়েছে। সেই আইন পাশ হওয়ার আগেই এ সংক্রান্ত রিট দায়েরের কোনো কারণ উদ্ভব হয়নি।\nমাহবুবে আলম বলেন, শুনানিতে আমরা বলেছি ১৯৭২ সালের সংবিধান প্রণীত হয়েছিল জনগণের প্রতিনিধিদের মাধ্যমে। যার ভিত্তি ছিল বঙ্গবন্ধুর ৭ মার্চের ভাষণ ও এপ্রিলের স্বাধীনতার ঘোষণাপত্র। অথচ সেই সংবিধানে পরিবর্তন আনা হয়েছিল সামরিক ফরমানের মাধ্যমে। যা সংবিধানকে কলঙ্কিত করেছিল। সেই কলঙ্ক থেকে সংবিধানকে মুক্ত করার জন্যই পঞ্চদশ ও ষোড়শ সংশোধনী আনা হয়েছে বলে আমরা উল্লেখ করেছি।\nঅপরদিকে এই সংশোধনী কার্যকর এখনো হয়নি। কারণ এই সংশোধনীর মাধ্যমে কোনো বিচারপতিকে অপসারণ করতে হলে সংসদে সেটি দুই রেজুলেশন আকারে (দুই-তৃতীয়াংশ সদস্যের ভোটে) পাশ হতে হবে। পরে রাষ্ট্রপতি সেই রেজুলেশনের ভিত্তিতে বিচারপতিকে অপসারণে পদক্ষেপ নেবেন। আর সংসদে রেজুলেশন পাশ করবে তদন্ত কমিটির প্রতিবেদনের ভিত্তিতে। সেই তদন্ত কমিটি গঠন সংক্রান্ত বিলটি আইনে পরিণত করতে এখন সংসদের বিবেচনাধীন আছে।\nতিনি বলেন, সেই আইন পাশ হলেই কেবল তখন বুঝা যাবে এতে সংবিধানের সঙ্গে সাংঘর্ষিক কিছু আছে কি না। তখন সংবিধানের সঙ্গে সাংঘর্ষিক কিছু আইনে থাকলে মামলার কারণের উদ্ভব ঘটবে। তাই এই আইন পাশ হওয়ার আগে মামলা দায়েরের কোনো কারণ উদ্ভব হয়নি। তাই এই আবেদন গ্রহণযোগ্য নয়।\nউল্লেখ্য, গত ৫ নভেম্বর অ্যাডভোকেট আসাদুজ্জামান সিদ্দিকী, অ্যাডভোকেট ইমরান কাওসার, অ্যাডভোকেট মাসুম আলীম, অ্যাডভোকেট এখলাসউদ্দিন ভূঁইয়া, অ্যাডভোকেট মো. সারওয়ার আহাদ চৌধুরী, অ্যাডভোকেট মাহবুবুল ইসলাম, অ্যাডভোকেট নূরুল ইসলাম বাবুল, অ্যাডভোকেট শাহীন আরা লাইলি ও অ্যাডভোকেট রিপন বাড়ৈ এ রিট আবেদনটি করেন।\nসেই আবেদনের প্রেক্ষিতে বিচারপতিদের অপসারণের ক্ষমতা জাতীয় সংসদের হাতে ফিরিয়ে দিয়ে করা সংবিধানের ষোড়শ সংশোধনী কেন বেআইনি ও বাতিল ঘোষণা করা হবে না, তা জানতে চেয়ে রুল জারি করেছিলেন হাইকোর্টের একটি ডিভিশন বেঞ্চ।\nরিটে মন্ত্রীপরিষদ সচিব, রাষ্ট্রপতি কার্যালয়ের সচিব, প্রধানমন্ত্রীর কার্যালয়ের সচিব, আইনসচিব ও সংসদ কার্যালয়ের সচিবকে মামলায় বিবাদী করা হয়েছিল।\nআদেশের পরে অ্যাডভোকেট মনজিল মোরসেদ সাংবাদিকদের কাছে বলেছিলেন, সংবিধানের ষোড়শ সংশোধনীতে বিচার বিভাগের স্বাধীনতা ক্ষুণ্ন হওয়ায় এ রিট করা হয়েছে।\nতিনি বলেন, বিচারপতিদের অপসারণে সুপ্রিম জুডিসিয়াল কাউন্সিল ছিল। এটি নিয়ে কোনো প্রশ্ন ছিল না। তারপরও সংবিধানের ৯৬ অনুচ্ছেদ সংশোধন করে এ ক্ষমতা জাতীয় সংসদের হাতে দেওয়া হয়েছে। সংবিধানের পঞ্চম ও সপ্তম সংশোধনী বাতিলের রায়ে ৯৬ অনুচ্ছেদ সংরক্ষণ করা হয়েছিল।\nঅ্যাডভোকেট মনজিল মোরসেদ আরও বলেন, এ সংশোধনীতে কোনো অসৎ উদ্দেশ্য থাকতে পারে। প্রত্যক্ষ বা পরোক্ষভাবে আদালতকে নিয়ন্ত্রণের উদ্দেশ্যে এ সংশোধনী করা হয়েছে।\nগত ১৭ সেপ্টেম্বর জাতীয় সংসদে ৩২৭ জন সংসদ সদস্যের বিভক্তি ভোটের মাধ্যমে পাস হয় ষোড়শ সংবিধান সংশোধন বিল-২০১৪। এ বিল পাসের মধ্য দিয়ে বিচারপতিদের অপসারণ ক্ষমতা সংসদের হাতে ফিরিয়ে দেওয়া হয়। ২২ সেপ্টেম্বর সংবিধানের ষোড়শ সংশোধনী বিলে সম্মতি জানিয়ে স্বাক্ষর করেন রাষ্ট্রপতি মো. আব্দুল হামিদ। এর মাধ্যমে এ সংশোধনীটি আইনে পরিণত হয় এবং সেদিনই গেজেট প্রকাশ করা হয়।\nজাতীয় Comments Off on ‘সংবিধানকে কলঙ্কমুক্ত করতে ষোড়শ সংশোধনী’ সংবাদটি প্রিন্ট করুন\n« সেই রহস্যময় ব্যক্তিত্ব প্রিন্স মুসা’র বিরুদ্ধে মামলা ! (পূর্বের সংবাদ)\n(পরের সংবাদ) তরিকুলকে দেখতে বারডেমে ফখরুল »


হল খোলার দাবিতে ক্যাম্পাসে-ক্যাম্পাসে আন্দোলন | Nurani Radio News\nহল খোলার দাবিতে ক্যাম্পাসে-ক্যাম্পাসে আন্দোলন\nআপডেট টাইম : February, 22, 2021, 8:14 pm\nস্থানীয়দের সঙ্গে জাহাঙ্গীরনগর বিশ্ববিদ্যালয়ের শিক্ষার্থীদের সংঘর্ষের ঘটনায় অনেকেই বলছেন, করোনার কারণে দীর্ঘদিন ধরে ক্যাম্পাস ও হল বন্ধ থাকার কারণে এ ঘটনা ঘটেছে। হল বন্ধ থাকার কারণে অস্থায়ীভাবে বিভিন্ন জায়গায় থাকছেন শিক্ষার্থীরা। দীর্ঘদিন ধরে শিক্ষার্থীরা হল খোলার জন্য বিচ্ছিন্নভাবে বলে আসছিলেন।\nতবে করোনায় বিশ্ববিদ্যালয়গুলোর হল খোলার বিষয়ে তড়িঘড়ি করতে চায়নি সরকার। বিশ্ববিদ্যালয় কর্তৃপক্ষও সরকারি সিদ্ধান্তে অনড় থেকে হল খোলার বিষয়ে কোনো উদ্যোগ নেয়নি। শেষ পর্যন্ত হল ও ক্যাম্পাস খোলার দাবিতে ঢাকা বিশ্ববিদ্যালয়, জাহাঙ্গীরনগর, রাজশাহী ও বরিশাল বিশ্ববিদ্যালয়ের শিক্ষার্থীরা মানববন্ধন ও বিভিন্ন কর্মসূচি পালন করছেন। ঢাবি, জাবির শিক্ষার্থীরা তালা ভেঙে হলেও প্রবেশ করেছেন।\nজোর করে হলে ঢুকে পড়ল ঢাবি শিক্ষার্থীরা\nহল ও ক্যাম্পাস খোলার দাবিতে আন্দোলন করছেন ঢাকা বিশ্ববিদ্যালয়ের শিক্ষার্থীরা। বিশ্ববিদ্যালয়ের শহীদুল্লাহ হলের শিক্ষার্থীরা জোর করে হলে ঢুকে পড়েছেন। সোমবার (২২ ফেব্রুয়ারি) দুপুরে ১২টার দিকে শিক্ষার্থীরা স্লোগান দিতে দিতে শহীদুল্লাহ হলে ঢুকেছেন বলে জানা গেছে। এ সময় অর্ধশতাধিক শিক্ষার্থী উপস্থিত ছিলেন।\nসরেজমিনে দেখা যায়, শিক্ষার্থীরা কিছু হলের রুমে ঢুকে পড়েছেন, আর একদল শিক্ষার্থী হল মাঠে ক্রিকেট খেলা শুরু করেন।\nজাবিতে দুই দফায় ভাঙল হলের তালা\nতালা ভেঙে আবারও হলের ভেতর অবস্থান নিয়েছেন জাহাঙ্গীরনগর বিশ্ববিদ্যালয়ের শিক্ষার্থীরা। সোমবার (২২ ফেব্রুয়ারি) দুপুর ১টার দিকে বঙ্গমাতা বেগম ফজিলাতুন্নেছা মুজিব হলে প্রবেশ করেন তারা।\nএর আগে বিশ্ববিদ্যালয়ের পরিবহন চত্বর থেকে মিছিল বের করেন বিক্ষুব্ধ শিক্ষার্থীরা। মিছিলটি মেয়েদের হলগুলো অতিক্রম করে বঙ্গমাতা হলের সামনে গিয়ে শেষ হয়।\nদর্শন বিভাগের শিক্ষার্থী রিয়াজুল ইসলাম বলেন, বঙ্গমাতা বেগম ফজিলাতুন্নেছা মুজিব হলে প্রায় ৪০ জন শিক্ষার্থী অবস্থান নিয়েছেন। এরপর আমরা মিছিল নিয়ে ফজিলাতুন্নেছা হলে যাব। এই দুই হলেই ছাত্রীরা অবস্থান করবেন। বিশ্ববিদ্যালয় প্রশাসন যেহেতু আমাদের নিরাপত্তা নিশ্চিত করতে ব্যর্থ সেকারণে আমরা আর হল ত্যাগ করছি না।\nএর আগে, স্থানীয়দের সঙ্গে সংঘর্ষের জেরে নিজেদের নিরাপত্তায় শনিবার (২০ ফেব্রুয়ারি) তালা হলে অবস্থান নেন জাবির কিছু শিক্ষার্থী। সোমবার বেলা ১১টার দিকে বিশ্ববিদ্যালয়ের আবাসিক হলসমূহ ছেড়ে দিতে শিক্ষার্থীদের আহ্বান করেন সংশ্লিষ্ট হল প্রশাসন। তবে হল প্রশাসনের এমন আহ্বানে সাড়া না দিয়ে হলেই অবস্থান করার ঘোষণা দেন শিক্ষার্থীরা। এ ছাড়া যেসব হলে শিক্ষার্থীরা অবস্থান করছিলেন না এমন অন্তত দুটো হলের তালা ভেঙে হলে প্রবেশ করেন শিক্ষার্থীরা।\nনিরাপত্তাহীনতায় ক্যাম্পাসেই রাত কাটাচ্ছেন ববি শিক্ষার্থীরা\nমেসে গিয়ে শিক্ষার্থীকে মারধর করার ঘটনায় প্রধান আসামিকে গ্রেপ্তার এবং আবাসিক হল খুলে দেওয়ার দাবিতে অবস্থান কর্মসূচি শুরু করেছেন বরিশাল বিশ্ববিদ্যালয়ের (ববি) শিক্ষার্থীরা। রোববার (২১ ফেব্রুয়ারি) রাত সাড়ে ১০টার দিকে বিশ্ববিদ্যালয়ের গ্রাউন্ড ফ্লোরে অবস্থান নিয়েছেন তারা।\nশিক্ষার্থীকে মারধর করা মূল আসামি গ্রেপ্তার না হওয়া পর্যন্ত তারা সেখানেই থাকবেন বলে জানিয়েছেন মৃত্তিকা ও পরিবেশ বিজ্ঞান বিভাগের আন্দোলনরত শিক্ষার্থী সুজয় শুভ।\nতিনি বলেন, মামলার প্রধান আসামি এখনও গ্রেপ্তার হয়নি। আমরা নিরাপত্তাহীনতায় রয়েছি। ক্যাম্পাসের বাইরে থাকলে আমরা আবারও নির্যাতনের শিকার হতে পারি। সেজন্য ক্যাম্পাসে অবস্থান কর্মসূচি শুরু করেছি।\nতালা ভাঙার হুমকি রাবিতে\nফেব্রুয়ারিতে হল না খুললে মার্চের প্রথম সপ্তাহে তালা ভেঙে হলে প্রবেশ করবেন বলে হুমকি দিয়েছেন রাবি শিক্ষার্থীরা। সোমবার (২২ ফেব্রুয়ারি) বেলা সাড়ে ১১টা থেকে শিক্ষার্থীরা বিশ্ববিদ্যালয়ের কেন্দ্রীয় গ্রন্থাগারের পেছনে আন্দোলন করার জন্য জড়ো হতে থাকেন। এ সময় বিশ্ববিদ্যালয়ের প্রক্টরের সঙ্গে আলোচনায় এ হুমকি দেন তারা।\nবিশ্ববিদ্যালয়ের প্রক্টর অধ্যাপক এম লুৎফর রহমান শিক্ষার্থীদের সঙ্গে কথা বলে আন্দোলন থামানোর চেষ্টা করেন। তার সঙ্গে কথা বলে শিক্ষার্থীরা হলসহ ক্যাম্পাস খুলে দিতে ফেব্রুয়ারি মাস পর্যন্ত সময়সীমা বেঁধে দেন।\nএ সময় প্রক্টর তাদের জানান মঙ্গলবার (২৩) ফেব্রুয়ারি বিশ্ববিদ্যালয় মঞ্জুর কমিশনে (ইউজিসি) বৈঠকে শিক্ষার্থীদের দাবির বিষয়টি জোরালোভাবে উপস্থাপন করবেন উপাচার্য।\nহল ও ক্যাম্পাস খোলার বিষয়ে শিক্ষামন্ত্রীর ঘোষণা\nকরোনাভাইরাসের কারণে গত বছরের ১৭ মার্চ থেকে বন্ধ থাকা বিশ্ববিদ্যালয়গুলোতে আগামী মে মাসের তৃতীয় সপ্তাহ থেকে ক্লাস শুরু হবে বলে জানিয়েছেন শিক্ষামন্ত্রী ডা. দীপু মনি।\nতিনি বলেছেন, ২৪ মে (সোমবার) থেকে বিশ্ববিদ্যালয়ের শ্রেণিকক্ষে পাঠদান শুরু হবে। তার এক সপ্তাহ আগে ১৭ মে (সোমবার) বিশ্ববিদ্যালয়গুলোর সব আবাসিক হল খুলবে।\nএর আগেই হলে উঠতে চান ঢাবি শিক্ষার্থীরা\nহল ও ক্যাম্পাস খোলার বিষয়ে শিক্ষামন্ত্রীর এমন নির্দেশনা মানতে নারাজ ঢাকা বিশ্ববিদ্যালয়ের শিক্ষার্থীরা। তারা ১ মার্চ থেকে হলে উঠতে চান। সোমবার বিকেল সাড়ে ৩টায় টিএসসি মোড়ে ঢাবির রাজু ভাস্কর্যের সামনে মানববন্ধন থেকে এ দাবি করেন তারা। টিএসসি মোড়ের মানববন্ধনে শতাধিক শিক্ষার্থী উপস্থিত ছিলেন। এ সময় ‘মোদের দাবি একটাই, হল সব খোলা চাই; এক দফা এক দাবি হল, খুলবে ফেব্রুয়ারি’ স্লোগান দেন তারা।\nস্থানীয়দের সঙ্গে জাবি শিক্ষার্থীদের কী হয়েছিল?\nগত বছরের ১৭ মার্চ থেকে বন্ধ রয়েছে দেশের সব শিক্ষাপ্রতিষ্ঠান। পাশাপাশি হলও বন্ধ থাকায় দেশের অন্যান্য বিশ্ববিদ্যালয়ের শিক্ষার্থীদের মতো ক্যাম্পাসের আশপাশের এলাকায় বাসা ভাড়া ও বিভিন্ন উপায়ে অবস্থান করছেন জাবি শিক্ষার্থীরা।\nজানা যায়, গত ১১ ফেব্রুয়ারি ক্রিকেট খেলাকে কেন্দ্র করে স্থানীয়দের সঙ্গে বিবাদে জড়িয়ে পড়েন জাহাঙ্গীরনগর বিশ্ববিদ্যালয়ের কিছু শিক্ষার্থী। সে সময় স্থানীয় কিছু ছাত্রলীগ সমর্থিত নেতার গায়ে হাত তোলেন শিক্ষার্থীরা। যদিও পরবর্তী সময়ে বিষয়টি সমাধানের চেষ্টা করেন শিক্ষার্থীরা। কিন্তু এলাকার ছাত্রলীগ নেতারা সমাধানে বসতে রাজি হয়নি। এরই প্রেক্ষাপটে শুক্রবার (১৯ ফেব্রুয়ারি) শিক্ষার্থীদের ওপর হামলা চালায় স্থানীয়রা। এ সময় বিশ্ববিদ্যালয় সংলগ্ন এলাকায় মসজিদগুলোতে মাইকিং করে স্থানীয়দের জড়ো করা হয়। এ ঘটনায় অন্তত ৪০ জন শিক্ষার্থী আহত হয়। এর মধ্যে ১১ জন গুরুতর আহত।\nএ ঘটনায় স্থানীয়দের দাবি, সংঘর্ষে ক্রিকেট ইস্যু সামনে এলেও এর পেছনে রয়েছে বিশ্ববিদ্যালয়ের শিক্ষার্থীদের গেরুয়া ও ইসলামনগর এলাকায় প্রভাব বিস্তার, ক্ষমতা দেখিয়ে স্থানীয় লোকজনকে মারধরসহ বিশ্ববিদ্যালয়ের সাইনবোর্ড দেখিয়ে বিভিন্ন অনৈতিক কাজ করা।\nবিশ্ববিদ্যালয়ে ছাত্র রাজনীতির করা শিক্ষার্থীদের ভাষ্য, ক্রিকেট খেলাকে কেন্দ্র করেই তাদের ওপর হামলা চালানো হয়েছে। এর বাইরে তাদের সঙ্গে স্থানীয়দের কোনো বিবাদ নেই। শিক্ষার্থীরা শুধুমাত্র পড়ালেখার উদ্দেশেই গেরুয়া কিংবা ইসলামনগর এলাকায় বসবাস করছিলেন।\n৩১ জুলাই সব কৃষি বিশ্ববিদ্যালয়ে ভর্তি পরীক্ষা\nমুক্তি পেয়ে হাসপাতালে ভর্তি হলেন কার্টুনিস্ট কিশোর\nডিএনসিসি মেয়রের সাথে মালয়েশিয়ান হাইকমিশনারের সৌজন্য সাক্ষাৎ\nপ্রতিবেশী দেশের সঙ্গে সমস্যা সমাধান হবে আলোচনার মাধ্যমে\nজনদুর্ভোগ লাঘবে সরকার চরমভাবে ব্যর্থ: পীর সাহেব চরমোনাই\nস্মার্ট সিটি গড়ার লক্ষ্যে ডিএনসিসির সাথে গবেষণা ও উন্নয়নে কাজ করতে ইচ্ছুক ডিসিসিআই\nদিনাজপুরে আইনজীবী সমিতির দু’গ্রুপে সংঘর্ষ; সাধারণ সম্পাদকসহ আহত ২৪\nমেয়ে আরাধ্য ঐশ্বরিয়ার সঙ্গে নেচে ভাইরাল\nবনানী কবরস্থানে এইচ টি ইমামের দাফন সম্পন্ন\nজমজম কূপের সাবেক প্রধান প্রকৌশলী ড. ইয়াহইয়াহ হামজার ইন্তেকাল\nসকল প্রাপ্তবয়স্ক নাগরিক মে মাসের মধ্যেই টিকা পাবেন: বাইডেন\nমুশতাককে অন্যায়ভাবে কারাগারে আটক রেখে হত্যা করা হয়েছে: ফখরুল\nপ্রেস ক্লাবের সামনে দাঁড়িয়ে বললেই আইন বাতিল হয় না : তথ্যমন্ত্রী\n‘করোনা যখন দেশের অগ্রযাত্রা থামাতে পারেনি, আর কেউ পারবে না’\n‘হাংরিনাকি’ কিনে নিল আলিবাবা\nঅমুসলিমের সঙ্গে নবীজির আচার-ব্যবহার\nরাজধানীতে বেড়ে চলেছে শব্দ দূষণ, অতিষ্ঠ নগরবাসী\nবাবর, রুবেল, বরকতসহ ১০ জনের বিরুদ্ধে চার্জশিট\nএইচ টি ইমামের জানাজা ও দাফনের সময়সূচি\nসড়ক দুর্ঘটনায় নগরকান্দার মেয়রের স্ত্রী, ছেলেসহ নিহত ৩\nরক্তাক্ত মিয়ানমার, এক দিনে নিহত অন্তত ৩৮\nনৈতিকতা ও মানবিক মূল্যবোধ সম্পন্ন সুনাগরিক তৈরিতে মন্দির ভিত্তিক শিশু ও গণশিক্ষা কার্যক্রম অপরিসীম ভুমিকা রাখছে: ধর্ম প্রতিমন্ত্রী\nশ্রীলংকায় ৬ দিনের সফরে রওনা দিয়েছেন বিমান বাহিনী প্রধান\nমুক্তিযোদ্ধাদের কল্যাণে নানা উদ্যোগ নিয়েছিলেন পল্লীবন্ধু: জিয়াউদ্দিন বাবলু\nকাদের মির্জাকে ফের বহিষ্কারের সুপারিশ\nসরকার পতনে সব রাজনৈতিক শক্তিকে এক হতে হবে : ফখরুল


Mamata Banerjee- Narendra Modi Meeting: Mamata Banerjee meets Narendra Modi in Delhi৷ আরও বেশি ভ্যাকসিন, রাজ্যের নাম পরিবর্তন! নরেন্দ্র মোদির সঙ্গে বৈঠকে দুই দাবি জানালেন মমতা বন্দ্যোপাধ্যায়– News18 Bangla\nMAMATA BANERJEE REQUESTS NARENDRA MODI TO SEND MORE VACCINES TO BENGAL DMG\nMamata Banerjee- Narendra Modi Meeting: আরও বেশি ভ্যাকসিন, রাজ্যের নাম পরিবর্তন! মোদির সঙ্গে বৈঠকে দুই দাবি জানালেন মমতা\nবৈঠকে নরেন্দ্র মোদি ও মমতা বন্দ্যোপাধ্যায়৷\nবৈঠক শেষে মুখ্যমন্ত্রী জানিয়েছেন, নির্বাচনের জয় সরকার গঠনের পর প্রধানমন্ত্রী এবং রাষ্ট্রপতির সঙ্গে দেখা হয়নি তাঁর৷ সেই কারণেই তিনি প্রধানমন্ত্রী নরেন্দ্র মোদির সময় চেয়েছিলেন (Mamata Banerjee Narendra Modi Meeting)৷\nLast Updated : July 27, 2021, 17:49 IST\n#দিল্লি: প্রধানমন্ত্রীর সঙ্গে আধ ঘণ্টার বৈঠকে করোনার টিকা সরবরাহ বৃদ্ধি করার দাবি জানানোর পাশাপাশি রাজ্যের নাম পরিবর্তনের বিষয়েও তৎপর হতে আর্জি জানালেন মুখ্যমন্ত্রী৷ এ দিন প্রধানমন্ত্রীর বাস ভবনে গিয়ে নরেন্দ্র মোদির সঙ্গে সাক্ষাৎ করেন মমতা বন্দ্যোপাধ্যায়৷ প্রায় তিরিশ মিনিট কথা হয় দু' জনের মধ্যে৷ মুখ্যমন্ত্রী অবশ্য দাবি করেছেন, এ দিনের বৈঠক সৌজন্যমূলক ছিল৷\nবৈঠক শেষে মুখ্যমন্ত্রী জানিয়েছেন, নির্বাচনের জয় সরকার গঠনের পর প্রধানমন্ত্রী এবং রাষ্ট্রপতির সঙ্গে দেখা হয়নি তাঁর৷ সেই কারণেই তিনি প্রধানমন্ত্রী নরেন্দ্র মোদির সময় চেয়েছিলেন৷ মুখ্যমন্ত্রী জানিয়েছেন, 'প্রধানমন্ত্রীকে বলেছি আমাদের আরও বেশি টিকা চাই৷ অন্যান্য রাজ্য টিকা পাক অসুবিধে নেই৷ কিন্তু জনসংখ্যার অনুপাতে অন্যান্য রাজ্যের থেকে কম টিকা পেয়েছে বাংলা৷ আমাদের রাজ্যে টিকাকরণের কাজ খুব ভাল ভাবে হচ্ছে৷ আমাদের রাজ্যে সংক্রমণের হারও এক শতাংশের আশেপাশে রয়েছে৷ করোনার তৃতীয় ঢেউয়ের আগে সবাই যাতে টিকা পান, সে কথা প্রধানমন্ত্রীকে বলেছি৷' এ দিন মমতা বন্দ্যোপাধ্যায়ের সঙ্গে বৈঠকের কথা জানিয়ে ট্যুইটও করে প্রধানমন্ত্রীর দফতর৷\nWest Bengal CM @MamataOfficial called on PM @narendramodi. pic.twitter.com/KY8vEYmPwp\n— PMO India (@PMOIndia) July 27, 2021\nমুখ্যমন্ত্রী আরও জানান, রাজ্যের নাম পরিবর্তনের বিষয়টি কেন্দ্রের অনুমোদনের জন্য দীর্ঘদিন আটকে রয়েছে৷ ফলে এ বিষয়ে উদ্যোগী হতে প্রধানমন্ত্রীকে অনুরোধ করেছেন তিনি৷ এর পাশাপাশি রাজ্যের কয়েকটি প্রকল্প নিয়েও কথা হয়েছে বলে জানিয়েছেন মমতা বন্দ্যোপাধ্যায়৷\nযদিও তিনি যে দাবিগুলি জানিয়েছেন তার পরিপ্রেক্ষিতে প্রধানমন্ত্রী কী জানিয়েছেন, সে বিষয়ে বিশদে কিছু বলতে চাননি মুখ্যমন্ত্রী৷ তিনি বলেন, প্রধানমন্ত্রীর অনুুুপস্থিতিতে তিনি কী বলেছেন সেটা বলা ঠিক হবে না৷ তবে মুখ্যমন্ত্রী জানিয়েছেন, তাঁর দাবিগুলি খতিয়ে দেখার আশ্বাস দিয়েছেন নরেন্দ্র মোদি৷\nএ দিন প্রধানমন্ত্রীর সঙ্গে বৈঠক শেষে সাংবাদিক বৈঠকে পেগাসাস বিতর্কেও ফের সরব হয়েছেন মমতা বন্দ্যোপাধ্যায়৷ তিনি বলেন, প্রধানমন্ত্রীর উচিত এই বিষয়ে সর্বদলীয় বৈঠক ডাকা৷ এর পাশাপাশি সুপ্রিম কোর্টের নজরদারিতে তদন্তেরও দাবি জানিয়েছেন মুখ্যমন্ত্রী৷ তবে এই বিষয়ে প্রধানমন্ত্রীর সঙ্গে তাঁর কোনও আলোচনা হয়েছে কি না, সে বিষয়ে স্পষ্ট করে কিছু বলেননি মমতা৷\nFirst published: July 27, 2021, 17:14 IST


২২শে সেপ্টেম্বরের পর ঐক্য প্রক্রিয়ার অভিন্ন কর্মসূচি – SylheterSomoy.com\nসিলেটের সময় ডট কম, প্রকাশিত হয়েছে : ০৪ সেপ্টেম্বর ২০১৮, ৪:৩২:৪৬ পূর্বাহ্ণ\nনির্বাচন সামনে রেখে বৃহৎ রাজনৈতিক ঐক্য গড়ার লক্ষ্য নিয়ে কাজ করছেন জাতীয় ঐক্যপ্রক্রিয়ার নেতারা। এ পর্যন্ত তিন দলের যুক্তফ্রন্ট ও গণফোরামের মধ্যে ঐক্যের বিষয়ে সমঝোতা হয়েছে। ঐক্যপ্রক্রিয়ার পক্ষ থেকে আগামী ২২শে সেপ্টেম্বর নাগরিক সমাবেশের প্রস্তুতি নেয়া হচ্ছে। ওই সমাবেশে সরকারের বাইরে থাকা প্রায় সব দলকেই আমন্ত্রণ জানানো হবে। দলের বাইরেও বিশিষ্ট ব্যক্তি, সুশীল সমাজের প্রতিনিধিদেরও সমাবেশে আমন্ত্রণ জানানো হবে বলে জানিয়েছেন উদ্যোক্তারা। প্রত্যাশা অনুযায়ী সব দলের অংশগ্রহণ নিশ্চিত হলে সমাবেশ থেকেই বৃহৎ জাতীয় ঐক্যের ঘোষণা আসতে পারে। পরে জাতীয় ঐক্যের ব্যানারে গ্রহণযোগ্য নির্বাচন ও নির্বাচন ব্যবস্থার দাবিতে অভিন্ন কর্মসূচিও আসতে পারে বলে নেতারা আভাস দিয়েছেন।\nজাতীয় ঐক্য গড়তে জাতীয় ঐক্য প্রক্রিয়ার ব্যানারে ২২শে সেপ্টেম্বরের সমাবেশ হবে। জাতীয় ঐক্য প্রক্রিয়ার পক্ষ থেকেই রাজনৈতিক দল ও বিশিষ্ট ব্যক্তিদের আমন্ত্রণ জানানো হবে।\nগণফোরামের প্রেসিডিয়াম সদস্য এডভোকেট সুব্রত চৌধুরী বলেন, জাতীয় ঐক্যকে সামনে নিয়ে আমরা কাজ করছি। বৃহৎ জাতীয় ঐক্য প্রতিষ্ঠার অংশ হিসেবে ২২শে সেপ্টেম্বর আমরা সমাবেশের প্রস্তুতি নিচ্ছি। তিনি বলেন, জাতীয় ঐক্যের ঘোষণা এলে আমরা অভিন্ন কর্মসূচি নিয়ে মাঠে নামব। নির্বাচন সামনে রেখে গণফোরাম দলীয় কর্মসূচি পালন করছে বলে জানান তিনি।\nএদিকে অধ্যাপক বদরুদ্দোজা চৌধুরীর নেতৃত্বে যুক্তফ্রন্টের শরিক জাতীয় সমাজতান্ত্রিক দল জেএসডি’র সাধারণ সম্পাদক আবদুল মালেক রতন বলেন, ২২শে সেপ্টেম্বরের সমাবেশ নিয়ে গণফোরাম কাজ করছে। তারা আমন্ত্রণ জানাবে। জাতীয় ঐক্যের বিষয়ে যুক্তফ্রন্টের সঙ্গে ড. কামাল হোসেনের গণফোরামের ঐকমত্য হয়েছে। এখনও জোটগত কর্মসূচি ঠিক হয়নি। তবে আমরা দলীয় কর্মসূচি নিয়ে কাজ করছি। তিনি বলেন, জেএসডি বিভিন্ন জেলা ও উপজেলায় কর্মসূচি পালন করছে। সভা-সমাবেশ করছে। সামনে কয়েকটি জেলায় কর্মসূচি রয়েছে। যুক্তফ্রন্টের শরিক বিকল্পধারা বাংলাদেশও দলীয় কর্মসূচি পালন করছে। অন্য শরিক নাগরিক ঐক্যের পক্ষ থেকেও সভা-মানববন্ধন কর্মসূচি পালন করা হচ্ছে।\nঐক্যপ্রক্রিয়ার সঙ্গে যুক্ত নেতারা জানিয়েছেন, আপাতত সোহ্‌রাওয়ার্দী উদ্যানে সমাবেশ করার লক্ষ্য রয়েছে। কোনো কারণে অনুমতি না মিললে ভিন্ন ভেন্যুর চিন্তা করা হবে। সমাবেশে বিএনপিসহ সরকারের বাইরের সব দলকে আমন্ত্রণ জানানো হবে। আওয়ামী লীগ ও সরকারের শরিক দলগুলোকে সৌজন্য হিসেবে আমন্ত্রণ জানানো হবে কি-না এ নিয়ে কোনো সিদ্ধান্ত নেননি উদ্যোক্তারা। বিএনপি ও ২০ দলের অন্য শরিকদের আমন্ত্রণ জানানো হলেও জামায়াতকে এ ঐক্য প্রক্রিয়ার বাইরে রাখা হচ্ছে।\nউল্লেখ্য, জাতীয় নির্বাচন সামনে রেখে জাতীয় ঐক্য গড়তে কয়েক দফা বৈঠক করেছেন যুক্তফ্রন্ট ও গণফোরাম নেতারা। সর্বশেষ গণফোরাম সভাপতি ড. কামাল হোসেনের বাসায় অনুষ্ঠিত বৈঠকে যুক্তফ্রন্ট ও গণফোরাম ঐক্য প্রক্রিয়ায় একসঙ্গে কাজ করতে একমত হয়। বৈঠকে নেতারা সামনের করণীয় ঠিক করতে একটি সাব-কমিটি গঠনের কথাও জানান। বৈঠকে জেএসডি সভাপতি আ স ম আবদুর রব ও নাগরিক ঐক্যের আহ্বায়ক মাহমুদুর রহমান মান্না এবং গণস্বাস্থ্য কেন্দ্রের প্রতিষ্ঠাতা ডা. জাফরুল্লাহ চৌধুরী উপস্থিত ছিলেন। এ আগে বিকল্পধারার মহাসচিব মেজর অব. আবদুল মান্নানের বাসায় বৈঠক করেন নেতারা। এ প্রক্রিয়ায় এখন পর্যন্ত যুক্ত না হলেও কৃষক শ্রমিক জনতা লীগের সভাপতি বঙ্গবীর কাদের সিদ্দিকীর সঙ্গেও যোগাযোগ করছেন ঐক্যপ্রক্রিয়ার নেতারা। কাদের সিদ্দিকী সম্প্রতি ড. কামাল হোসেনের সঙ্গে জাতীয় ঐক্য ও নির্বাচন বিষয়ে আলোচনা করেছেন।


March 22, 2018 - Shera News 24\nমেলান্দহে নকল সোনার বারসহ আটক ৩\nDesk March 22, 2018\tসারাদেশ 0\nমেলান্দহ, ২২ মার্চ ডেস্ক: জামালপুরের মেলান্দহে নকল সোনাসহ ৩জনকে পুলিশে সোপর্দ করেছে এলাকাবাসি। গ্রেপ্তারকৃতরা হলো-মেঘারবাড়ি গ্রামের হইবর (৩২), আল আমিন (৩৫) এবং মজিবর রহমান (৪০)। অফিসার ইনচার্জ মাজহারুল ইসলাম জানান-ইসলামপুর উপজেলার যমুনাপাড়ের মাইজবাড়ি গ্রামের সোনা মিয়ার স্ত্রী গোলাপী বেওয়া (৫০) ২০ মার্চ মাহমুদপুর বাজার জনতা ব্যাংক শাখা থেকে ৪০ হাজার …\nDesk March 22, 2018\tখেলা 0\nঢাকা, ২২ মার্চ ডেস্ক : তাসকিনের ভক্ত দেশজুড়ে! সুদর্শন ক্রিকেটার। খেলার মাঠের বাইরেও তুমুল জনপ্রিয় তিনি। কেউ কেউ মনে করেন সিনেমায় অভিনয় করলে তাসকিন খুবই ভালো করবেন। কিন্তু তাসকিন কি সিনেমায় অভিনয় করবেন? গত এক-দেড় বছর ধরেই শোনা যাচ্ছিল সিনেমায় অভিনয় করবেন তাসকিন। অনেক নির্মাতাই তাসকিনকে নায়ক বানিয়ে সিনেমা নির্মাণের স্বপ্নের …\nএবার পুলিশি জেরার মুখে কঙ্কনা\nDesk March 22, 2018\tবিনোদন 0\nঢাকা, ২২ মার্চ ডেস্ক : বিতর্ক যেন পিছুই ছাড়ছে না কঙ্গনা রনৌতের। এবার পুলিশ জিজ্ঞাসাবাদ করবে গ্লামারাস কঙ্কনাকে। ২০১৬ সালে আইনজীবী রিজওয়ান সিদ্দিকিকে হৃতিক রোশনের মুঠোফোন নম্বর দিয়েছিলেন কঙ্গনা। এরই জের ধরে এবার কঙ্গনাকে পুলিশের মুখোমুখি হতে হবে। হৃতিক রোশনের মুঠোফোন নম্বর রিজওয়ান সিদ্দিকিকে কেন দিয়েছিলেন কঙ্গনা? সেটা জানতেই কঙ্গনাকে জিজ্ঞাসাবদ …


চিরিরবন্দরে প্রাথমিক বিদ্যালয়ের জমি দখলের অভিযোগ\nদিনাজপুর চিরিরবন্দরে সরকারি প্রাথমিক বিদ্যালয়ের জমি দখল করে নিজ বাড়িতে যাতায়াতের সড়ক নির্মাণ করেছে স্থানীয় এক প্রভালশালী। এ বিষয়ে বিদ্যালয় প্রধান শিক্ষিক একাধিকবার ইউএনও বরাবরে লিখিত অভিযোগ করেছেন।\nএ ব্যাপারে চিরিরবন্দর উপজেলার ইউএনও বরাবর অভিযোগ দিলেও যথাযথ আইন প্রয়োগ না করায় দখল মুক্ত হচ্ছে না চিরিরবন্দর বেলতলী সরকারি প্রাথমিক বিদ্যালয়ের রেকর্ডভুক্ত জমি। বিদ্যালয়ের পাশের একটি সংঘবদ্ধ চক্র বিদ্যালয়ের নামে আর এস রেকর্ডভুক্ত জমির উপর বাাঁশের বেড়া ও ছোট গাছ ভেঙে দিয়ে রাস্তা তৈরি করে জমিটি দখল করেছে। বিদ্যালয়ের প্রধান শিক্ষক বাধা দিলে নানাভাবে ভয়ভীতি দেখিয়ে আসছে চক্রটি বলে প্রধান শিক্ষিকের দাবি।\nবিদ্যালয়ের জমি দখলমুক্ত করার জন্য ১ জানুয়ারি ২০১৯ ও ১০ জুন ২০১৯ চিরিরবন্দর উপজেলা নির্বাহী অফিসারের কাছে দুটি আবেদন করেন ওই বিদ্যালয়ের প্রধান শিক্ষক মোছা. মাহবুবা আকতার নীলা। কিন্তু পরপর দুইবার অভিযোগ করা হলেও অজ্ঞাত কারণে নেয়া হচ্ছে না কোন পদক্ষেপ ফলে বেদখল হয়ে যাচ্ছে স্কুলের সরকারি জমি।\nপ্রধান শিক্ষিকা মাহবুবা আকতার নীলা বলেন, বেলতলী সরকারি প্রাথমিক বিদ্যালয়ের নিজস্ব জমি ৮৬ শতক তন্মধ্যে বিদ্যালয়ের মুল ভবন ও শিশুদের ছোট খেলার মাঠ ছাড়া বাকি অংশ দীর্ঘদিন ধরে কতিপয় ব্যাক্তি জোর পূর্বক ভাবে ব্যবহার করে আসতেছে কিন্তু নান্দেড়াই মৌজার ২৪৫৬, দাগের ১২ শতাংশ জমি দখল নেয়ার জন্য আব্দুল মজিদ ও তার সংঘবদ্ধ চক্র বিভিন্ন ভাবে দীর্ঘদিন ধরে পায়তারা করে আসতেছে।\nএ বিষয়ে আব্দুল মজিদের মোবাইল নাম্বর না পাওয়ায় তার ছেলের মোবাইল নাম্বারের যোগাযোগ করা হলে তিনি বলেন এখন ব্যস্ত আছি। পরে কথা হবে বলেই মোবাইলের লাইন কেটে দেয় ।\nএ ব্যাপারে ইউএনও মো. গোলাম রব্বানীর বলেন, বিষয়টি জেনেছি। একাধিকবার অভিযোগ পেয়েছি সরেজমিনে ঘটনা তদন্ত করে প্রাথমিক শিক্ষা কর্মকর্তাকে প্রতিবেদন দেয়ার জন্য নির্দেশ দেয়া হয়েছে।


কিস্তিতে ক্রয়-বিক্রয়, ইসলাম কী বলে?\nশুক্রবার, ১৬ এপ্রিল ২০২১, ০১:৫১ অপরাহ্ন\nকিস্তিতে লেনদেন মানে বিক্রেতা তার বিক্রয় পণ্য ক্রেতাকে বিক্রয় চুক্তির সঙ্গে সঙ্গে বুঝিয়ে দেবে; কিন্তু ক্রেতা তৎক্ষণাৎ ক্রয়মূল্য পরিশোধ করবে না; বরং ক্রেতা চুক্তিপত্রে সম্পাদিত চুক্তি মোতাবেক বিক্রয়মূল্য পর্যায়ক্রমে পরিশোধ করবে।\nএভাবে লেনদেন করাকে ইসলামী ফিকহের পরিভাষায় ‘বাইয়ে বিত তাকসিত’ তথা কিস্তিতে ক্রয়-বিক্রয় বলা হয়।\nকিস্তিতে বেচাকেনা সম্পর্কে হাদিসে বর্ণিত হয়েছে, হজরত আয়েশা (রা.) থেকে বর্ণিত, তিনি বলেন, বারিরা (রা.) এসে বলল, আমি ৯ উকিয়ার বিনিময়ে নিজেকে গোলামি থেকে মুক্ত করার চুক্তি করেছি, প্রতিবছর এক উকিয়া করে দিতে হবে। সুতরাং আপনি আমাকে সাহায্য করুন। (বুখারি: ৩/১৫২)\nকিস্তিতে বেচাকেনার বৈধতার বিষয়টি এ হাদিস দ্বারা স্পষ্ট বোঝা যায়।\nআল্লাহতায়ালা বাকিতে লেনদেন সম্পর্কে এরশাদ করেন, ‘হে ঈমানদাররা! যখন তোমরা নির্দিষ্ট মেয়াদ পর্যন্ত বাকিতে লেনদেন করো, তখন তা লিপিবদ্ধ করে নাও।’ (সূরা বাকারা: ২৮২)\nআয়েশা (রা.) বর্ণনা করেন, ‘নবী করিম (সা.) এক ইহুদির কাছ থেকে বাকিতে কিছু খাবার খরিদ করেছিলেন এবং বিনিময়ে তার একটি লৌহবর্মও সেই ইহুদির কাছে বন্ধক রেখেছিলেন।’ (বুখারি: ১/২৭৭ হাদিস নং ২৯৩)\nসুতরাং যেমনিভাবে বাকিতে ক্রয়-বিক্রয় জায়েজ, তেমনিভাবে কিস্তিতে বেচাকেনাও জায়েজ হওয়ার কথা।\nকিন্তু আমাদের সমাজে কিস্তিতে বেচাকেনার বিভিন্ন পদ্ধতির প্রচলন রয়েছে। সব পদ্ধতিকে নির্বিচারে জায়েজ বলা যায় না। তাই কিস্তিতে বেচাকেনা জায়েজ কিনা, এ বিষয়টি জানার আগে বেচাকেনা সম্পর্কে কিছু মূলনীতি জানা প্রয়োজন।\nপ্রথম মূলনীতি: ইসলামী শরিয়তের দৃষ্টিতে সুদ কঠোরভাবে হারাম। সুদ হলো বিনিময়হীন কোনো বস্তু বা মুনাফা লাভ করা।\nউল্লেখ্য, যে বস্তুকে শরিয়ত বিনিময়যোগ্য মনে করে না, তার বিনিময়ে কোনো কিছু লাভ করা, বিনিময় ছাড়া মুনাফা লাভেরই নামান্তর। আর তেমনি একটি বিষয় হলো ‘আজল’ বা মেয়াদ।\nশরিয়তের দৃষ্টিতে মেয়াদ বিনিময়যোগ্য কোনো বস্তু নয়। তাই বেচাকেনার ক্ষেত্রে মেয়াদের বিনিময়ে কোনো মুনাফা ধার্য করা হলে, তা সুদ হিসেবেই বিবেচিত হবে।\nঅতএব ক্রয়-বিক্রয় সম্পন্ন হওয়ার পর ক্রেতা যদি নির্দিষ্ট সময়ে মূল্য পরিশোধ না করে, তাহলে বর্ধিত সময়ের কারণে বিক্রেতা অতিরিক্ত মুনাফা দাবি করতে পারবে না।\nঅনুরূপভাবে ক্রেতা যদি নির্ধারিত মেয়াদের আগেই ঋণ পরিশোধ করে দেয়, তাহলে তার জন্য সময়ের আগে পরিশোধ করার কারণে কিছু টাকা কমিয়ে রাখার দাবি করাও জায়েজ হবে না।\nকারণ যদি এমনটি করা হয়, তবে তা ‘আজল’ তথা মেয়াদের বিনিময় ধরা হবে, যা নাজায়েজ ও হারাম। তবে যদি কেউ স্বেচ্ছায় কিছু বাড়িয়ে দেয় বা বিক্রেতা নিজ থেকেই কিছু কম নেয়, তবে তা ভিন্ন কথা।\nহজরত জাবের (রা.) বলেন, নবী করিম (সা.) এর কাছে আমার কিছু ঋণ ছিল। আমি তার কাছে এলাম, তখন তিনি মসজিদে ছিলেন। তিনি আমার ঋণ পরিশোধ করলেন এবং কিছু বাড়িয়ে দিলেন। (বোখারি: ১/৩২২)।\nদ্বিতীয় মূলনীতি: ক্রয়-বিক্রয়ের ক্ষেত্রে (মাবি) বিক্রীত বস্তু ও (সামান) মূল্যের পরিমাণ এবং বাকিতে চুক্তি হলে তার মেয়াদ ইত্যাদি নির্ধারিত ও জানা থাকা শর্ত। এর কোনো একটি অনির্ধারিত বা অজানা থাকলে চুক্তি শুদ্ধ হবে না।\nইমাম আবু বকর জাসসাস (রহ.) বলেন, অজানা বস্তুর বিক্রি সহিহ হবে না। (শরহু মুখতাসারিত তহাবি : ৩/১০৮)।\nতৃতীয় মূলনীতি: ইসলামী ফিকহের পরিভাষায় ‘সাফকা ফিস সাফকাহ’ তথা এক চুক্তির মাঝে আরেক চুক্তিকে শর্ত করা নিষিদ্ধ।\nএবার আমরা কিস্তির পদ্ধতিগুলো উল্লেখ করে উল্লিখিত নীতিমালার আলোকে শরয়ি সমাধান জানার চেষ্টা করব। কিস্তিতে যতগুলো পদ্ধতি আমাদের সমাজে প্রচলিত আছে তার ভেতর কিছু বৈধ ও কিছু অবৈধ।\nবৈধ পদ্ধতি তিনটি\nপ্রথম পদ্ধতি: পণ্যের মূল্য ১২ হাজার টাকা। মেয়াদ ৫ বছর, প্রতি মাসের কিস্তি ২০০ টাকা। এ পদ্ধতি উল্লিখিত নীতিমালার আলোকে বৈধ। তবে শর্ত হলো, কিস্তি আদায়ে বিলম্ব করলে এর বিনিময়ে কিছু নিতে পারবে না।\nঅনুরূপ সময়ের আগে পরিশোধ করলে মূল্য কমানোর শর্তও করা যাবে না। তবে যদি ক্রেতা স্বেচ্ছায় কিছু বাড়িয়ে দেয়, অথবা বিক্রেতা নিজে থেকে কিছু কমিয়ে দেয়, তবে তাতে কোনো সমস্যা নেই।\nদ্বিতীয় পদ্ধতি: পণ্যের মূল্য নগদে ১০ হাজার টাকা। বাকিতে ১২ হাজার টাকা।\nএ পদ্ধতি কয়েকটি শর্তসাপেক্ষে জায়েজ হতে পারে। (ক) যে কোনো একটি মূল্যকে মজলিসে থাকতেই নির্ধারণ করে নিতে হবে। অন্যথায় তা তৃতীয় মূলনীতির আলোকে বৈধ হবে না।\nইমাম তিরমিজি (রহ.) আবু হুরায়রা (রা.) থেকে বর্ণনা করেন, ‘নবীজি এক চুক্তির মাঝে দুই চুক্তি করতে নিষেধ করেছেন।’\nএরপর ইমাম তিরমিজি (রহ.) বলেন, কতিপয় ওলামায়ে কেরাম ওই হাদিসের ব্যাখ্যায় বলেন, যেমন কেউ বলল, ‘আমি তোমার কাছে এই কাপড়টি নগদে ১০ টাকায় আর বাকিতে ২০ টাকায় বিক্রি করলাম। আর ক্রেতা কোনো একটি মূল্য নির্ধারণ করা ছাড়াই তার থেকে পৃথক হয়ে যায় (তাহলে জায়েজ হবে না)। তবে যদি সে যে কোনো একটি মূল্য নির্ধারণ করে পৃথক হয়, তাহলে কোনো সমস্যা নেই।’ (সুনানে তিরমিজি : ১/২৩৩)।\nইমাম জাসসাস (রহ.) বলেন, দুই চুক্তিকে এক চুক্তির মাঝে অন্তর্ভুক্ত করা, এটা এই পদ্ধতিকেও অন্তর্ভুক্ত করে যে, কেউ এভাবে বিক্রি করল যে, নগদে এত আর বাকিতে এত। (শরহু মুখতাসারিত তহাবি : ৩/৯৯)।\nইমাম সারাখসি (রহ.) বলেন, যদি কেউ এভাবে চুক্তি করে যে, অমুক মেয়াদ পর্যন্ত এত টাকায়, আর নগদে এত টাকায়। অথবা বলল, ১ মাসের মেয়াদে এত টাকায় আর ২ মাসের মেয়াদে এত টাকায়, তাহলে ওই চুক্তি শুদ্ধ হবে না। কারণ সে কোনো নির্দিষ্ট মূল্যের বিনিময়ে লেনদেন করেনি।\nঅথচ নবী করিম (সা.) এক চুক্তির মাঝে দুটি শর্ত করতে নিষেধ করেছেন। ওই সুরতটি এ হাদিসের ব্যাখ্যা। আর এটা তখনই হবে, যখন তারা (ক্রেতা-বিক্রেতা) উভয়ে কোনো একটি মূল্য নির্ধারণ না করেই পৃথক হয়ে যাবে।\nহ্যাঁ, যদি তারা উভয়ে সন্তুষ্ট চিত্তে একটি মূল্য নির্ধারণ করে চুক্তি নিশ্চিত করে পৃথক হয়, তবে তা জায়েজ হবে। কারণ তখন তারা চুক্তি বিশুদ্ধ হওয়ার শর্ত পূর্ণ করেই পৃথক হয়েছে। (আল-মাবসুত : ১৩/৮)।\n(খ) বাকির মেয়াদ নির্ধারণ করতে হবে। অন্যথায় দ্বিতীয় মূলনীতি অনুযায়ী তা অবৈধ হবে।\n(গ) বাকিতে বিক্রির কারণে মূল্য বাড়ানো হলে তা পণ্যের মূল্য হিসেবেই উল্লেখ করতে হবে। মেয়াদের বিনিময় হিসেবে নয়, অন্যথায় প্রথম মূলনীতি অনুসারে তা সুদ হিসেবে গণ্য হবে।\nসুতরাং মেয়াদোত্তীর্ণ হওয়ার পরও বিলম্ব হলে তার ওপর অতিরিক্ত কিছু দাবি করা যাবে না। অনুরূপ মেয়াদের আগে পরিশোধ করলেও নির্ধারিত মূল্য থেকে কমানোর শর্ত করা যাবে না।\nতৃতীয় পদ্ধতি: নগদ মূল্য ৫ হাজার টাকা, ২ বছর মেয়াদে ৭ হাজার টাকা এবং ৫ বছর মেয়াদে ১০ হাজার টাকা। এ পদ্ধতিতে শুধু নগদ আর বাকির ওপরই সীমাবদ্ধ থাকেনি, বরং বাকির মধ্যে আবার মেয়াদের কমবেশির কারণে মূল্যের মধ্যে কমবেশি করা হয়েছে।\nএ পদ্ধতিটি দ্বিতীয় সুরতে উল্লিখিত ‘ক’ ও ‘গ’ শর্তসাপেক্ষ জায়েজ হবে। ওই পদ্ধতিটির প্রতি ইমাম সারাখসি (রহ.) এর লেখায় ইঙ্গিত পাওয়া যায়, যা এর আগে উল্লেখ করা হয়েছে।\nঅবৈধ পদ্ধতি চারটি\nপ্রথম পদ্ধতি: বিক্রেতা এভাবে মূল্য উল্লেখ করল, পণ্যের মূল্য ১২ হাজার টাকা। বাকির মেয়াদ ১ বছর। প্রতি মাসে আদায় করতে হবে ১ হাজার টাকা হারে, সঙ্গে অতিরিক্ত দিতে হবে প্রতি মাসে ১০০ টাকা হারে।\nএ পদ্ধতিটি প্রথম মূলনীতি অনুযায়ী নাজায়েজ ও হারাম। কারণ এতে মেয়াদের বিপরীতে মুনাফা ধার্য করা হয়েছে। মেয়াদ শরিয়তের দৃষ্টিতে বিনিময়যোগ্য বস্তু নয়। সুতরাং এর বিনিময়ে মূল্য সাব্যস্ত করা স্পষ্ট সুদ।\nদ্বিতীয় পদ্ধতি: বিক্রেতা এভাবে বলল, পণ্যের মূল্য ১২ হাজার টাকা। বাকির মেয়াদ ২ বছর। প্রতি মাসে দিতে হবে ৫০০/- টাকা। তবে প্রতি মাসে মূলধনের ৫ শতাংশ অতিরিক্ত দিতে হবে। এ পদ্ধতিটিও প্রথম পদ্ধতির মতোই একই কারণে নাজায়েজ ও হারাম।\nতৃতীয় পদ্ধতি: এভাবে মূল্য নির্ধারণ করা হলো যে, পণ্যের মূল্য ১২ হাজার টাকা। টাকা যত মাস বিলম্ব করে পরিশোধ করা হবে প্রতি মাসেই মূলধনের অতিরিক্ত ১০০ টাকা মূলধনের সঙ্গে যোগ করা হবে। এভাবে যত মাস যাবে, তত মাস হিসেবে অতিরিক্ত টাকা যুক্ত হতে থাকবে।\nএ পদ্ধতিটি কয়েক কারণে নাজায়েজ।\n(ক) দ্বিতীয় মূলনীতি অনুসারে বাকিতে লেনদেনের ক্ষেত্রে মেয়াদ নির্ধারণ করতে হবে, অন্যথায় তা শুদ্ধ হবে না। এখানে মেয়াদ নির্ধারণ করা হয়নি, তাই তা শুদ্ধ হবে না।\n(খ) এখানে মেয়াদের মোকাবিলায় মুনাফা ধার্য করা হয়েছে, যা প্রথম মূলনীতি অনুযায়ী সুদ ও হারাম।\nচতুর্থ পদ্ধতি: পণ্যের মূল্য ৫০০ টাকা। ১ মাস পর দিলে অতিরিক্ত (মুনাফা) দিতে হবে মূলধনের ৫ শতাংশ। ২ মাস পর দিলে অতিরিক্ত দিতে হবে মূলধন ও মুনাফার ৫ শতাংশ।\nএভাবে প্রতি মাসে মূলধন ও মুনাফার ৫ করে চক্রবৃদ্ধি হারে বাড়তে থাকবে। এ পদ্ধতিটিও নাজায়েজ ও হারাম।\nকারণ এখানে প্রথম পদ্ধতির সমস্যাগুলোর সঙ্গে সঙ্গে আরও মারাত্মক একটি সমস্যা যুক্ত হলো, আর তা হলো, এখানে সুদের ওপর সুদ আসে। কারণ প্রথম মাসে সুদ আসবে মূলধনের উপর ২৫ টাকা।\nপরের মাসে মূলধনের সঙ্গে সঙ্গে সুদ ২৫ টাকার উপরও সুদ আসবে, এভাবে সুদের পরিমাণ দিন দিন বাড়তে থাকবে।\nএখানে একটি বিষয় উল্লেখযোগ্য, কিস্তিতে বেচাকেনা মূলত বাকিতে বেচাকেনারই একটি পদ্ধতি। আর বাকিতে লেনদেন করতে গেলে বিক্রেতা ইচ্ছা করলে ক্রেতার কাছ থেকে তার মূল্য পরিশোধের ব্যাপারে গ্যারান্টি আদায় করে নিতে পারেন।\nগ্যারন্টি নেয়ার দুইটি পদ্ধতি রয়েছে।\n১. ক্রেতা তার মালিকানাধীন কোনো বস্তু বিক্রেতার কাছে বন্ধক হিসেবে রেখে দেবে।\n২. কোনো ব্যক্তিকে জামিন হিসেবে পেশ করবে। বিক্রেতা ক্রেতার কাছ থেকে গ্যারান্টি হিসেবে কোনো বস্তু রাখলে, সেই বস্তু থেকে বিক্রেতা কোনোভাবেই উপকৃত হতে পারবে না।\nএই বস্তুটির মাধ্যমে বিক্রেতা ক্রেতাকে নির্দিষ্ট সময়ে তার ঋণের কিস্তি পরিশোধ করার জন্য চাপ প্রয়োগ করতে পারবে মাত্র।\nকোনো সময় যদি ক্রেতা তার ঋণের কিস্তি পরিশোধ না করে বা টালবাহানা করে তবে বিক্রেতা ইচ্ছা করলে ক্রেতা কর্তৃক রাখা বন্ধককৃত বস্তুটি বিক্রয় করে তার ঋণের টাকা নিয়ে নিতে পারবে।\nবিক্রেতা পাওনা টাকা থেকেও যদি বন্ধককৃত বস্তুটির বিক্রয়মূল্য বেশি হয়, তাহলে বিক্রেতার জন্য অতিরিক্ত অংশ ক্রেতাকে ফেরত দিতে হবে।


বাস-ট্রেনে অর্ধেক যাত্রী, রাজনৈতিক সমাবেশ বন্ধ\nস্টাফ রিপোর্টার | প্রকাশের সময় : ১০ জানুয়ারি, ২০২২, ৬:৩১ পিএম | আপডেট : ৭:২৩ পিএম, ১০ জানুয়ারি, ২০২২\nকরোনাভাইরাসের নতুন ধরন ওমিক্রনের প্রাদুর্ভাবের পর সংক্রমণ বেড়ে যাওয়া ঠেকাতে কিছু বিধি-নিষেধ আরোপ করেছে সরকার। এই বিধি-নিষেধে উন্মুক্ত স্থানে যে কোনো সামাজিক ও ধর্মীয় অনুষ্ঠান কিংবা রাজনৈতিক সভা-সমাবেশ নিষিদ্ধ থাকছে। তবে বাস-ট্রেনে আবার অর্ধেক যাত্রী নিয়ে চলবে করতে পারবে। আগামী বৃহস্পতিবার থেকে পরবর্তী নির্দেশ না দেওয়া অবধি এই নির্দেশনা কার্যকর থাকবে বলে জানানো হয়েছে। এছাড়া সব সিনিয়র সচিব-সচিব, সশস্ত্র বাহিনী বিভাগের প্রিন্সিপাল স্টাফ অফিসার এবং বিভাগীয় কমিশনার, জেলা প্রশাসক ও উপজেলা নির্বাহী কর্মকর্তাদের এ বিষয়ে প্রয়োজনীয় ব্যবস্থা গ্রহণের জন্য নির্দেশনা দেওয়া হয়েছে।\nআজ সোমবার মন্ত্রিপরিষদ বিভাগ থেকে ১১টি বিধি নিষেধ আরোপ করে প্রজ্ঞাপন জারি করা হয়েছে। করোনাভাইরাসজনিত রোগ (কোভিড-১৯)-এর নতুন ভ্যারিয়েন্ট ওমিক্রনের প্রাদুর্ভাব ও দেশে এই রোগের সংক্রমণ পরিস্থিতি পর্যালোচনা সংক্রান্ত আন্তঃমন্ত্রণালয় সভার সিদ্ধান্ত দেশের আর্থ-সামাজিক অবস্থা, অর্থনৈতিক কর্মকান্ড সচল রাখা এবং সামগ্রিক পরিস্থিতি বিবেচনায় আগামী ১৩ জানুয়ারি থেকে পরবর্তী নির্দেশ না দেওয়া পর্যন্ত সার্বিক কার্যাবলি/চলাচলে বিধি-নিষেধ আরোপ করা হলো।\nপ্রজ্ঞাপনে বলা হয়েছে, দোকান, শপিংমল ও বাজারে ক্রেতা বিক্রেতা এবং হোটেল-রেঁস্তোরাসহ সকল জনসমাগমস্থলে বাধ্যতামূলকভাবে সবাইকে মাস্ক পরিধান করতে হবে। অন্যথায় তাকে আইনানুগ শাস্তির সম্মুখীন হতে হবে। অফিস-আদালতসহ ঘরের বাইরে অবশ্যই মাস্ক ব্যবহার করতে হবে। স্বাস্থ্যবিধি প্রতিপালনে ব্যত্যয় ধোধে সারাদেশে মোবাইল কোর্ট পরিচালনা করতে হবে। রেঁস্তোরায় বসে খাবার গ্রহণ এবং আবাসিক হোটেলে থাকার জন্য অবশ্যই করোনা টিকা সনদ প্রদর্শন করতে।\n১২ বছরের ঊর্ধ্বের সকল ছাত্র-ছাত্রীকে শিক্ষা মন্ত্রণালয় কর্তৃক নির্ধারিত তারিখের পরে টিকা সনদ ছাড়া শিক্ষা প্রতিষ্ঠানে প্রবেশের অনুমতি দেয়া হবে না। স্থলবন্দর, সমুদ্রবন্দর ও বিমানবন্দরসমূহে স্ক্রিনিংয়ের সংখ্যা বাড়াতে হবে। পোর্টসমূহে ক্রু-দের জাহাজের বাইরে আসার ক্ষেত্রে নিষেধাজ্ঞা প্রদান করতে হবে। স্থলবন্দর গুলোতেও আগত ট্রাকের সাথে শুধুমাত্র ড্রাইভার থাকতে পারবে। কোনো সহকারী আসতে পারবে না। বিদেশ গামীদের সঙ্গে আসা দর্শণার্থীদের বিমানবন্দরে প্রবেশ বন্ধ করতে হবে। ট্রেন, বাস এবং লঞ্চে সক্ষমতার অর্ধেক সংখ্যক যাত্রী নেয়া যাবে। সংশ্লিষ্ট কর্তৃপক্ষ এ বিষয়ে কার্যকারিতার তারিখসহ সুনির্দিষ্ট নির্দেশনা জারি করবে। সর্ব প্রকার যানের চালক সহকারীদের আবশ্যিকভাবে কোভিড-১৯ টিকা সনদধারী হতে হবে। বিদেশ থেকে আগত যাত্রীসহ সবাইকে বাধ্যতামূলক কোডিড-১৯ টিকা সনদ প্রদর্শন ও র‌্যাপিড এন্টিজেন টেস্ট করতে হবে। স্বাস্থ্যবিধি প্রতিপালন এবং মাস্ক পরিধানের বিষয়ে সকল মসজিদে জুমার নামাজের খুতবায় ইমামগণ সংশ্লিষ্টদের সচেতন করবেন। জেলা প্রশাসক উপজেলা নির্বাহী অফিসারগণ এ বিষয়টি নিশ্চিত করবেন।\nসর্বসাধারণের করোনার টিকা এবং বুস্টার ডোজ গ্রহণ ত্বরান্বিত করার লক্ষ্যে স্বাস্থ্য ও পরিবার কল্যাণ মন্ত্রণালয় প্রয়োজনীয় প্রচার এবং উদ্যোগ গ্রহণ করবে। এক্ষেত্রে তথ্য ও স¤প্রচার মন্ত্রণালয়ের সহায়তা গ্রহণ করবে। কোভিড আক্রান্তের হার ক্রমবর্ধমান হওয়ায় উন্মুক্ত স্থানে সর্বপ্রকার সামাজিক, রাজনৈতিক, ধর্মীয় অনুষ্ঠান এবং সমাবেশসমূহ পরবর্তী নির্দেশনা না দেয়া পর্যন্ত বন্ধ রাখতে হবে। কোনো এলাকার ক্ষেত্রে বিশেষ কোনো পরিস্থিতির সৃষ্টি হলে সেক্ষেত্রে স্থানীয় প্রশাসন সংশ্লিষ্টদের সঙ্গে আলোচনা করে ব্যবস্থা নিতে পারবে।\nমোহাম্মদ রাব্বি ১০ জানুয়ারি, ২০২২, ৭:৫৮ পিএম says :00\nবানিজ্য মেলা,মাকেট অন্য সব খোলা তাহলে শুধু সামাজিক অনুষ্ঠান কেন বন্ধ থাকবে? যাদের ব্যবসা বন্ধ করেছে তাদের পরিবারের দায়িত্ব কে নিবে??????\nMD.Rakibul Hasan ১০ জানুয়ারি, ২০২২, ১১:১২ পিএম says :00\nসংক্রমণ বেড়ে যাওয়ার আগে ব‍্যবস্হা না নিলে আগের মত অবস্থা হবে।আগের সিন্ধান্ত ছিল 5%নিচে এলে স্কুল খুলবে আর এখন 8.53% তাহলে কত % হলে স্কুল বন্ধ হবে।\nমোঃ ইব্রাহিম খলিল ১৪ জানুয়ারি, ২০২২, ১২:৫১ এএম says :00\nভ্যাকসিন কার্ডধারীদের নিয়ে সামাজিক অনুষ্ঠানে অসুবিধা কোথায়?


খণ্ডিত চাঁদের ভেতর -Deshebideshe\nএখান থেকে আলতামির দুইটা পথ বেছে নিতে পারে—যেতে পারে ঢাকার দিকে—যে দিকটা সে তিনটা ঘণ্টা আগেও ফেলে আসতে চেয়েছিল। ঢাকা মানেই মৃত্যু হয়ে উঠেছিল আলতামিরের জন্য। শ্বাস নেওয়ার প্রতিটা সময় ছিল ভীতিকর। পেঁয়াজপট্টির ভেতর দিয়ে, মুখের ওপর গামছা চাপিয়ে, পদ্মর হাত ধরে যখন সে ছাড়ছিল কারওয়ান বাজার, মনে মনে খোদার কসম কেটেছিল আলতামির—জান থাকতে আর কোনোদিন ঢাকায় ফিরবে না সে। না, শুধু সে নয়। সে আর পদ্ম।\nতা কাজটা তারা কম মন্দ তো করেনি।\nসরদারের ডেরায় থেকে, সরদারেরই চোখের আড়ালে তারা প্রেম করেছে। এ যেন পানির ভেতর থেকে কুমিরের সঙ্গে বিবাদ। কিন্তু আলতামিরের এক গোঁ…যে কুমির, তার সঙ্গে বিবাদে ভয় নেই, যদি ডাঙা থাকে পায়ে!\nডাঙা এখন আলতামির আর পদ্ম দুজনেরই পায়ের তলায়। প্রায় ১৭ কিলোমিটার উড়ে এসে এই যে ব্রিজের ওপর উত্তর-দক্ষিণের দুটো পথ…একটা ঢাকা—মৃত্যুর, অন্যটা উন্মুক্ত—জীবনের! তবে তাতেও সন্দেহ হয় আলতামিরের। তার ধূর্ত চোখ বুঝে গেছে ওপাশেও হেডলাইট জ্বেলে দাঁড়িয়ে আছে সরদারের আজ্ঞাবাহী ছায়ারা। সরদার শুধু কারওয়ান বাজারের ওপর যে ছড়ি ঘোরায় তা নয়, বরং তার লোক ছড়িয়ে আছে দশ দিকে। কুলিগিরি করতে গিয়েই তো পদ্মর চোখে মজেছিল আলতামির, কাজল না দেওয়া ডাগর চোখে কী যে হাতছানি! বাজার থেকে কাঁচা সুপারির খদ্দের পদ্ম, প্রতিদিন আলতামিরকে কাছে আসার সুযোগ দিত ভিড়ের মধ্যে। কোনো কোনো দিন যেন তাড়াহুড়ো করেই সন্ধ্যা নেমে যেত। সেদিন...আরও অনেক দিন...একদিন হাত ছুঁয়ে একদিন কাঁধ, আলতামির বুঝেছিল ঢাকার বস্তিঘর ছেড়ে তাকে কোনো জঙ্গলে যেতে হবে। যদি পদ্মর প্রশ্রয় থাকে।\nপ্রশ্রয় তো ছিলই! না থাকলে সরদারের বউ হয়েও কেন পদ্ম এমন মোহন হাসে? সন্ধ্যার মুখে পটল কেনার নামে পানির ট্যাংকের পেছনে উদ্গ্রীব কেন চলে আসে? আর একাও যে আসে তা তো না…কত আবদার আর খুনসুটি থাকে সঙ্গে!\nএক রাতে সরদার যখন বাংলা মদ গিলছিল, তখন আলতামির শক্ত করে ধরে পদ্মর হাত। ঢাকাকে বিদায় দিয়ে পৌঁছাতে চায় জঙ্গলে, ডাঙায়। কিন্তু রাতের এই স্তব্ধ ব্রিজের ওপর দাঁড়িয়ে সে গুমগুম শোনে মোটরসাইকেলের শব্দ—দুপাশ থেকেই। উত্তরে ঢাকা—যেখানে কোনোদিন ফিরবে না তারা; আর দক্ষিণে পৃথিবী—যেদিকে কথা ছিল প্রেম আলিঙ্গন করবে তাদের। কিন্তু সরদারের শক্তিবলয় এখন দুপাশ থেকে ইঞ্জিনের শব্দ তুলে অপেক্ষমাণ। তাই দক্ষিণে গিয়েই ফিরে আসতে হয় তাদের, মৃত্যুর মুখ এমন কালো হয় কেন? এরচেয়ে কি ভালো ঢাকার সরদার…ক্ষমাও যদি মিলে যায়! কিন্তু ভালোবাসা নিয়ে ক্ষমাই বা চায় কীভাবে মানুষ?\nতাহলে পথ নেই কোনো!\nএকটা বিন্দুর মতো চাঁদ অনেক নিচের সরু এক সুতানদীতে নিজেকে আছড়ে রেখেছে। আলতামিরের হাসি পায় এই দুর্যোগেও। পথ না থাকলে চাঁদের আলো কোন কাজে আসে? উত্তরে ফেরা যায় না এ আলোয়…দক্ষিণ থেকে হা রে রে রে করে ছুটে আসতে থাকা কালো মৃত্যুর মুখেও এ আলো ভীষণ অকার্যকর!\nঅথচ দুটো বন্ধ পথকে তীব্রভাবে ভেঙিয়ে পদ্ম আর আলতামির পরস্পরকে প্রবলভাবে জড়িয়ে ধরতেই তাদের মধ্য থেকে বেরিয়ে আসে তৃতীয় পথ। চাঁদ তাদের সাহায্য করে হয়তো। অথবা কবেকার শোনা পালাগান, আরব্য রজনী বা পাখিরা হয়তো তাদের মাথার ভেতর ডেকে ওঠে হঠাৎ করেই। তারা দুজন দুজনাকে ধরে তৃতীয় অতিকায় এক পথ সৃষ্টি করে লাফিয়ে পড়ে ব্রিজ থেকে।\nতারা পাখি নয় বলে উড়ে যেতে পারে না। তারা মায়াবী নয় বলে মিলিয়ে যেতে পারে না বাতাসে। তবে অনেক নিচের চাঁদকে তারা দ্বিখণ্ডিত করে ফেলে। লোকে বলে, ভালোবেসে এর আগেও অনেকেই চাঁদকে এমন দ্বিখণ্ডিত করে গেছে!\nএমএ/ ০৩:৩৩/ ২২ মার্চ


Health Commission taking initiative due to Complaints against Private Hospital Bill - Anandabazar\nHealth Commission taking initiative due to Complaints against Private Hospital Bill\nকলকাতা ০৬ অক্টোবর ২০২০ ০২:৫৬\nএক দিনে ৯২ হাজার টাকা চিকিৎসার খরচ ধার্য করেছিল একটি বেসরকারি হাসপাতাল। সেই ঘটনায় সুবিচার চেয়ে স্বাস্থ্য কমিশনের দ্বারস্থ হয়েছিলেন রোগীর পরিজনেরা। সোমবার সেই মামলারই শুনানি চলাকালীন দশ মিনিটের ফোনে ৫০ হাজার টাকা ছাড় দিতে রাজি হয়ে গেলেন ওই হাসপাতাল কর্তৃপক্ষ!\nদীর্ঘ দিন ধরে প্রস্টেটের ক্যানসারে ভুগছেন কলেজ স্ট্রিটের বাসিন্দা সুব্রত বসুমল্লিক। উডল্যান্ডস হাসপাতালে ভর্তি থাকাকালীন ৬৯ বছরের ওই বৃদ্ধের করোনা ধরা পড়ে। এ দিন স্বাস্থ্য কমিশনের চেয়ারম্যান অসীম বন্দ্যোপাধ্যায় জানান, করোনা ধরা পড়ার তিন ঘণ্টার মধ্যে রোগীকে অন্যত্র নিয়ে যেতে পরিবারের উপরে চাপ দেওয়া হয় বলে অভিযোগ উঠেছে।\nস্বাস্থ্য কমিশন সূত্রের খবর, শয্যার ভাড়া ২২ হাজার টাকা, পরীক্ষা-নিরীক্ষা বাবদ ৩৬ হাজার টাকা এবং ১৫ হাজার টাকার ওষুধ-সহ অন্যান্য খরচ মিলিয়ে ২৪ ঘণ্টায় ৯২ হাজার টাকা বিল করা হয়। চেয়ারম্যান জানান, মামলার শুনানি চলাকালীন ১০ মিনিট কর্তৃপক্ষের সঙ্গে ফোনে কথা বলার জন্য সময় চান হাসপাতালের আইনজীবী। কথা বলার পরে তিনি জানান, রোগীকে ১০ হাজার টাকা ছাড় দেওয়ার কথা চিঠি দিয়ে জানানো হয়েছিল। কিন্তু বৃদ্ধ সেই প্রস্তাবে রাজি হননি। এর পরেই ওই আইনজীবী ৫০ হাজার টাকা ছাড় দেওয়ার প্রস্তাব দেন। রোগী তাতে রাজি হওয়ায় মামলার নিষ্পত্তি হয়ে যায়।\nঅতিরিক্ত খরচ সংক্রান্ত আরও দু’টি মামলা ছিল এ দিন। করোনায় আক্রান্ত হয়ে গত ২৬ অগস্ট রুবি জেনারেল হাসপাতালে ভর্তি হন স্বপন শূর (৬০)। হাসপাতাল থেকে ছুটি পাওয়ার পরের দিন, ৫ সেপ্টেম্বর তিনি মারা যান। অভিযোগ, ন’দিনে ওই হাসপাতালে বিল হয়েছিল ৮ লক্ষ ৮৭ হাজার ৬৬১ টাকা। কমিশনের চেয়ারম্যান জানান, হাসপাতাল কর্তৃপক্ষের বক্তব্য ছিল, তাঁরা বিলে ইতিমধ্যেই ৩৪ হাজার টাকা ছাড় দিয়েছেন। যদিও রোগীর পরিবারের দাবি, ছাড় দেওয়া হয়নি। চেয়ারম্যান জানান, মৃতের পরিজনদের বিল মেটানোর নথি জমা করতে বলা হয়েছে। তাঁদের বক্তব্য ঠিক হলে ৩৪ হাজার টাকা হাসপাতাল কর্তৃপক্ষকে ফিরিয়ে দিতে হবে।\nচেয়ারম্যান এ ক্ষেত্রে অতিরিক্ত খরচের অভিযোগকেও মান্যতা দিয়েছেন। তাঁর কথায়, ‘‘পরীক্ষা-নিরীক্ষার জন্য দু’লক্ষ টাকা খরচ ধরা হয়েছে। অন্যদের তুলনায় ওই খরচ অত্যন্ত বেশি।’’ সেই কারণে ওই হাসপাতালকে আরও এক লক্ষ টাকা ছাড় দিতে বলা হয়েছে।\nতৃতীয় মামলার ক্ষেত্রে ঢাকুরিয়ার আমরি হাসপাতালে ১০৫ দিন চিকিৎসাধীন ছিলেন সার্ভে পার্কের বাসিন্দা পাপিয়া বসু (৬৭)। সাড়ে তিন মাসে করোনার চিকিৎসায় বিল হয়েছিল ৩১ লক্ষ টাকা! হাসপাতাল কর্তৃপক্ষ জানান, চার লক্ষ টাকা আগেই ছাড় দেওয়া হয়েছে। আর সম্ভব নয়। চেয়ারম্যান বলেন, ‘‘৫৮ এবং ৫০ হাজার টাকার দু’টি চেক হাসপাতালের কাছে জমা দিয়েছিলেন রোগীর পরিজনেরা। হাসপাতালকে বলেছি সেগুলি না ভাঙাতে।’’ দু’পক্ষই কমিশনের নির্দেশ মেনেছে বলে জানিয়েছেন চেয়ারম্যান।\nHospital Bill Health Commission Health Services Private Hospital


পাঁচ হাজার ডলার পুরস্কার পাচ্ছেন না সেই নাঈম? – Breaking News\nHome/জাতীয়/পাঁচ হাজার ডলার পুরস্কার পাচ্ছেন না সেই নাঈম?\nরাজধানীর বনানীর কামাল আতাতুর্ক এভিনিউতে এফ আর টাওয়ারে অগ্নিকাণ্ডের ঘটনায় দেশবাসি শোকে মুহ্যমান। সে ঘটনায় সেখানে ফায়ার সার্ভিসের লোকজনের সাথে পানির পাইপ ধরে রাখা ছোট্ট একটি শিশুর ছবি ভাইরাল হয় সামাজিক যোগাযোগ মাধ্যমে।\nঅধিকাংশ মানুষ যেখানে ছবি তুলতে ব্যস্ত সেখানে ব্যতিক্রম ছিল ছোট্ট শিশুটি। অনেকে ফেসবুকে শিশুটির ছবি শেয়ার দিয়ে তার কাজের প্রশংসা করেছেন। শিশু নাঈমের এমন মানবিক কাজে খুশি হয়ে তাকে উপহার স্বরূপ পাঁচ হাজার ডলার প্রদানের ঘোষণা দিয়েছিলেন যুক্তরাষ্ট্র প্রবাসী ওমর ফারুক সামি। পাশাপাশি তার যাবতীয় পড়ালেখার দায়িত্ব গ্রহণেরও কথা জানান তিনি।\nএমন সংবাদ প্রকাশের পর দেশের প্রায় সকল গণমাধ্যমের সঙ্গে কথা বলেন নাঈম। তিনি জানান পুরস্কারের টাকা তিনি এতিমখানায় দিতে চান। তার এমন উদ্যোগকে স্বাগত জানায় সবাই।\nতবে সোমবার (১ এপ্রিল) সকাল থেকেই সোস্যাল মিডিয়ায় ভাসতে থাকে কিছু পোস্ট। সেখানে দেখা যায় ‘নাঈমকে ৫ হাজার ডলার পুরস্কার দিচ্ছেন না সেই প্রবাসী। কারণ হিসেবে উল্লেখ করা হয় নাঈম রাজনৈতিক শিকার।’\nসোস্যাল মিডিয়ায় এমন পোস্ট দেখে সাধারণ মানুষের মনে প্রশ্ন জাগে তাহলে কি পুরস্কারের টাকা পাচ্ছেন না নাঈম?\nতবে এই ব্যাপারে যুক্তরাষ্ট্র প্রবাসী ওমর ফারুক সামির কোন বক্তব্য পাওয়া যায়নি। তার ফেসবুক ওয়ালে গিয়ে দেখা যায় ৩ ঘন্টা আগে দেওয়া পোস্টে তিনি এখন পর্যন্ত নাঈমকে পুরস্কার দেওয়ায় পক্ষেই রয়েছেন। তার সেই স্ট্যাটাস পাঠকদের জন্য হুবুহু তুলে ধরা হল-\nস্বাভাবিক নিয়মে ছবিটি আমার টাইমলাইনে আসে এবং আমার হৃদয়ে নাড়া দেয়। আমি ছোট নাঈমের কাজে খুবই খুশি হয়েছি। তার জন্য তখনই মন থেকে শ্রদ্ধা ও ভালোবাসা জন্ম নেয়। সাথেসাথে যুক্তরাষ্ট্রে বসবাসরত আমার বন্ধুবর সাংবাদিক আওয়াজবিডির সম্পাদক শাহ আহমদকে কল দিয়ে ছেলেটির সন্ধান করার অনুরোধ জানাই। সাংবাদিক শাহ আহমদ Shah Ahmed আমার কথায় দেশের সাংবাদিকদের মাধ্যমে নাঈম ও তার মায়ের সাথে যোগাযোগ করিয়ে দেয়। নাঈমের মায়ের কাছ থেকে জানতে পারি সে খুব কষ্ট করে লেখাপড়া করছে, সে পুলিশ অফিসার হতে চায়। তাৎক্ষণিক আমার মাথায় আসলো ছেলেটের পাশে দাঁড়ানো উচিত। দয়া কিংবা নামের জন্য নয় বরং একজন মানবতাবাদীর পাঁশে দাঁড়ানোকে দায়িত্ব মনে করে বড় ভাই হিসেবে পাশে দাঁড়ানোর সিদ্ধান্ত নেই। খুব শীঘ্রই আমার আব্বা নাঈমের বাসায় যাবেন এবং বিস্তারিত আলাপ করে টাকা দেওয়ার মাধ্যম জানাবেন। নাঈমের সাথে আমি দুবার কথা বলেছি সে আমার জন্য দোয়া করেছে এবং বলেছে ভবিষ্যতে সুযোগ হলে দেখা করবে।\nআমার এই ঘোষণার পর আওয়াজবিডির মাধ্যমে সারাদেশে প্রচার হয়ে যায়। দেশের প্রায় সব প্রিন্ট, অনলাইন ও ইলেকট্রনিক মিডিয়ায় প্রচার হতে থাকে যদিও এই প্রচারণায় আমার কোন ইচ্ছে বা জরুরতই ছিল না। এদিকে সংবাদটি শুনে আমার ফেসবুকে অগণিত বার্তা আসতে থাকে। বার্তাতে সবাই মানবতার পক্ষে দাঁড়ানোয় অনুপ্রেরণা দিয়েছেন। সকল বার্তার জবাবে একটা কথাই বলব বিষয়টা ছিল কেবল মানবতা ও ভালোবাসা।\nপ্রিয় জন্মভূমিতে নাঈমদের সংখ্যা দিনদিন বৃদ্ধি পাক এই দোয়া করি। আপনারা আমার জন্য দোয়া করবেন। আপনাদের কাছে একটাই চাওয়া নাঈমদের সুযোগ করে দিন নাঈমরা আপনাকে একটি মানবতাবাদী পরিবেশ উপহার দেবে।’\nউল্লেখ্য, শিশু নাঈম ইসলাম কড়াইল বস্তি এলাকার বৌ বাজারের রুহুল আমীনের ছেলে। বৌ বাজারের আনন্দ স্কুলে পঞ্চম শ্রেণিতে পড়ুয়া নাঈম অগ্নিকাণ্ডের ঘটনায় পাইপের লিকেজে পলিথিন পেচিয়ে ধরে বসে ছিল। এই ঘটনার পর থেকে সামাজিক মাধ্যমে সেই ছবিটি হয়েছে ভাইরাল। প্রশংসায় ভাসছে সে।


৫ নভেম্বর ২০১৮\tজাতীয়\nগাজীপুরে সম্পূর্ণ সরকারি খরচে মোটরযান ড্রাইভিং এবং গাড়ি রক্ষাণাবেক্ষণ প্রশিক্ষণ দেয়া হচ্ছে। এসইপিআই এবং বিআরটিসি যৌথ উদ্যোগে এ প্রশিক্ষণ প্রদান কার্যক্রম শুরু করেছে।\nসোমবার গাজীপুরস্থ নগপাড়া এলাকায় অবস্থিত বিআরটিসির কেন্দ্রীয় প্রশিক্ষণ ইনস্টিটিউট মিলনায়তনে এ প্রশিক্ষণ কার্যক্রমের তৃতীয় রাউন্ড উদ্বোধন করেন গাজীপুরের জেলা প্রশাসক ড. দেওয়ান মুহাম্মদ হুমায়ুন কবীর। বিআরটিসির ট্রেনিং ম্যানেজার প্রকৌশলী ফাতেমা বেগমের সভাপতিত্বে উদ্বোধনী অনুষ্ঠানে বক্তব্য রাখেন বিআরটিসির ম্যানেজার (টেকনিক্যাল) মো. জিয়াউর রহমান।\nপ্রধান অতিথির বক্তব্যে জেলা প্রশাসক ড. দেওয়ান মুহাম্মদ হুমায়ুন কবীর বলেন, আমাদের এই জনশক্তিকে কারিগরিভাবে দক্ষ করে গড়ে তোলা গেলে এরা বাংলাদেশের অভ্যন্তরীণ প্রয়োজন মেটাতে সক্ষম হবে এবং একই সঙ্গে বাইরের দেশের চাহিদা পূরণ করে বৈদেশিক মূদ্রা এনে দিতে পারে।


বাংলাদেশের সঙ্গে আরো দুই বছর জেমি ডে\nশিরোনাম: বাংলাদেশের সঙ্গে আরো দুই বছর জেমি ডে বাবা হারালেন হকির সাবেক অধিনায়ক কামাল আগস্ট পর্যন্ত কর্মজীবীদের বেতনের ভার নিল কানাডা সরকার আইসোলেশনের জন্য নিজেকে তৈরি করবেন যেভাবে জাকাত-অনুদান সংগ্রহে ডিজিটাল প্ল্যাটফর্ম ‘একদেশ’ চালু শাহরুখ এবার এগিয়ে এলেন চিকিৎসকদের জন্য বেঁচে আছেন এ টি এম শামসুজ্জামান\nPublished : Saturday, 16 May, 2020 at 3:36 PM\nতৃতীয়বারের মতো চুক্তি করতে সম্মত ছিল বাফুফে-জেমি ডে দুই পক্ষই। পুনরায় সম্পর্কের সুতোটা গাঁথার ক্ষেত্রে বাধা ছিল ‘তিন মাস’। ১৬ মে থেকে ১৫ আগস্ট- এই তিন মাস ছাড়াছাড়ি বাফুফে ও জেমির।\nআবার বন্ধন শুরু হবে ১৬ আগস্ট- বাফুফে এই শর্তটাই দিয়েছিল বাংলাদেশ ফুটবলের প্রধান কোচকে। অনেক ভেবেচিন্তে সেই শর্তে রাজি হয়েছেন কোচ ব্রিটিশ কোচ জেমি ডে। তিন মাস বেকার থেকেও তিনি আরও দুই বছর বাংলাদেশে কাজ করার সম্মতি দিয়েছেন। ব্যস, এখন সবকিছুই ফাইনাল।\nশুক্রবার শেষ হয়েছে বাফুফে-জেমি ডে’র দ্বিতীয়বারের চুক্তির মেয়াদ। আজ (শনিবার) থেকে কাগজ-কলমে তিনি আর বাংলাদেশ ফুটবল দলের কোচ নন।\nতাহলে নতুন চুক্তি ১৬ আগস্ট থেকে কেন? উত্তরটা সহজ। এই তিন মাসে জাতীয় দলের কোন কার্যক্রম শুরুর সম্ভাবনা নেই। তাহলে বসিয়ে বসিয়ে একজন বিদেশি কোচকে মোটা অংকের বেতন কেন দিতে যাবে বাফুফে? তাই তো জেমিকে বলা হয়েছিল- তিন মাস পর থেকে কাজে লাগতে চাইলে বাফুফে চুক্তি করবে।\nকোচ জেমি ডে ইংল্যান্ড থেকে জানিয়েছেন, ‘সব ঠিকঠাক। আমি এখন বাফুফের সিদ্ধান্তের অপেক্ষায়।’ বাফুফেও ইতিমধ্যে কোচকে জানিয়ে দিয়েছে, ‘তুমি আছ আরও দুই বছর।’ তো এখন বাকি শুধু আনুষ্ঠানিকতা। সেটা কবে?\nবাফুফে সাধারণ সম্পাদক মো. আবু নাঈম সোহাগ জানিয়েছেন, ‘কোচের সঙ্গে আমাদের সব আলোচনা শেষ। এখন আমরা ভার্চুয়াল সভা করে আনুষ্ঠানিকতা সারবো। ন্যাশনাল টিমস কমিটির চেয়ারম্যান বাফুফে সহ-সভাপতি কাজী নাবিল আহমেদ, ডেপুটি চেয়ারম্যান আরেক সহ-সভাপতি তাবিথ আউয়াল, জেমি ডে ও তার এজেন্টকে নিয়ে আগামী সপ্তাহেই ভার্চুয়াল সভা করব।’\nএই তিন মাস কী করবেন জেমি ডে? তিনি কি সুযোগ পেলে অন্য কোন কাজ করতে পারবেন? ‘এই তিন মাস জেমি আমাদের কোচ নন। তিনি যদি এই সময়ে অন্য কোন কাজ করতে চান, করতে পারবেন। আমাদের কোন আপত্তি থাকার কারণ নেই’- বলছিলেন বাফুফের সাধারণ সম্পাদক মো. আবু নাঈম সোহাগ।\nজেমি ডে বাংলাদেশ ফুটবলের প্রধান কোচের দায়িত্ব নিয়েছিলেন ২০১৮ সালের ১৭ মে। গত বছর আরও এক বছরের জন্য তিনি চুক্তিবদ্ধ হয়েছিলেন বাফুফের সঙ্গে। যে চুক্তির শেষদিন ছিল শুক্রবার (১৫ মে)। আগামী ১৬ আগস্ট থেকে বাংলাদেশের সঙ্গে আবার পথচলা শুরু হবে তার।\nগত দুই বছরে জেমি ডে’র অধীনে জাতীয় ফুটবল দল ম্যাচ খেলেছে ১৯টি। এর মধ্যে ৮ ম্যাচ জিতেছে বাংলাদেশ, ৯টি হেরেছে, ড্র হয়েছে দুটি। জয়ের হার ৪২.১১ শতাংশ। গত ২০ বছরে কোন কোচের অধীনেই বাংলাদেশ এত ম্যাচ খেলেনি।\nআগামী দুই বছরের চুক্তি শেষ করলে জেমি ডে হবেন বাংলাদেশ জাতীয় ফুটবল দলের সবচেয়ে বেশিদিন দায়িত্ব পালন করা কোচ। বাংলাদেশ ফুটবলের প্রথম বিদেশি কোচ ছিলেন জার্মানীর ওয়ার্নার বেকেনহফট। ১৯৭৮ থেকে ১৯৮০ সাল পর্যন্ত তিনি ছিলেন বাংলাদেশের কোচ।\nজেমি ডে’র মতো ফর্টিস একাডেমির ৩ ইংলিশ কোচের সঙ্গেও তিন মাস বিরতি দিয়ে নতুন করে চুক্তির বিষয়টি ভাববে বাফুফে। রবার্ট মিমস, পিটার টার্নার, রবার্টস রাইলস নামের তিনজন ইংলিশ কোচ ছিলেন বাফুফের একাডেমির দায়িত্বে। তাদের সঙ্গে বাফুফের চুক্তি শেষ হয়েছে গত ২৭ এপ্রিল।\nনতুন চুক্তির বিষয়ে বাফুফের সঙ্গে যোগাযোগও করেছিলেন এই তিন ব্রিটিশ কোচ। কিন্তু জুনের আগে তাদের সঙ্গে আলোচনায় আগ্রহী নয় বাফুফে। যদি তারা আবার একাডেমির দায়িত্ব নিতে চান, তাহলে জেমির মতো তাদেরও আড়াই থেকে ৩ মাস বেকার থাকতে হবে।


নামমাত্র কারাদণ্ড? অনেক বেশী ক্ষমা প্রদর্শন? অস্কার পিস্টোরিয়াসকে পাঁচ বছরের কারাদণ্ড প্রদান করা হয়েছে · Global Voices বাংলা ভার্সন\nনামমাত্র কারাদণ্ড? অনেক বেশী ক্ষমা প্রদর্শন? অস্কার পিস্টোরিয়াসকে পাঁচ বছরের কারাদণ্ড প্রদান করা হয়েছে\nঅনুবাদ প্রকাশের তারিখ 29 অক্টোবর 2014 5:04 GMT\nলেখাটি পড়ুন এই ভাষায় Español, Malagasy, Swahili, македонски, Français, Nederlands, English\n৫ মে, ২০১৪ তারিখে আদালতে প্যারা-অলিম্পিক ক্রীড়াবিদ অস্কার পিস্টোরিয়াস। ছবি ইহসান হাফিজের। কপিরাইট ডেমোটিক্সের।\nদক্ষিণ আফ্রিকার দুই-পা বিহীন দৌড়বিদ অস্কার পিস্টোরিয়াস যে কিনা গত বছর তার বান্ধবীকে গুলি করার ঘটনায় ভুলক্রমে হত্যাকাণ্ড (মানুষ হত্যার) অভিযোগে অভিযুক্ত হয়েছে, তাকে পাঁচ বছরের কারাদণ্ড প্রদান করা হয়েছে। একই সাথে আগ্নেয়াস্ত্র অপব্যবহারের দায়ে তাকে তিন বছরের স্থগিত দণ্ডাদেশ প্রদান করা হয়েছে।\nপিস্টোরিয়াস বলছে যে সে রিভা স্টিনক্যাম্প–এর ঘরে প্রবেশের প্রচেষ্টাকে বাথরুমের জানালা দিয়ে এক চোরের ঘরে প্রবেশের চেষ্টা ভেবেছিল। বিচারক থিকোজিলে মাসিপার মতে রাষ্ট্রপক্ষ যৌক্তিক সন্দেহ সত্ত্বেও এই বিষয়টি প্রমাণে ব্যর্থ হয়েছে আসামী প্রিষ্টোরিয়াস উদ্দেশ্য প্রণোদিত রিভাকে হত্যা করেছে।\nএই মামলা, দক্ষিণ আফ্রিকার সোশ্যাল মিডিয়ার সবচেয়ে বড় ইভেন্টে পরিণত হয়, যা বিশ্বের কৌতূহল এবং প্রচার মাধ্যমের জোরালো নজরদারিতে ছিল। তার এই শাস্তি এমন এক সময় প্রদান করা হল যখন জুলাই মাসে এক চোরা গণ্ডার শিকারী-কে ৭৭ বছর কারাদণ্ড প্রদান করা হয়েছে, যে দুটি শাস্তির তারতম্য অনেক টুইটার ব্যবহারকারীকে বিস্মিত এবং ক্ষুব্ধ করেছে।\nঅন্যরা মনে করেছে যে বিচারক অতীব দয়াশীল, যা দক্ষিণ আফ্রিকার বিচার ব্যবস্থার ভেঙ্গে পড়ার এক পরিষ্কার নিদর্শন:\nপুরোপুরি বেদনাদায়ক এক বিচার। প্রতারণার ঘটনায় প্রদান করা শাস্তির চেয়ে কম শাস্তি প্রদান করে মানুষের জীবনকে এক ঠাট্টার বিষয়ে পরিণত করা হয়েছে। বিরক্তিকর।\nঅস্কার পিস্টোরিয়াসের পাঁচ বছরের কারাদণ্ড? সে হয়ত ২ বছরে কারাগার থেকে বের হয়ে আসতে পারে- মোটেও ভাল নয়!!!\nদক্ষিণ আফ্রিকার আইনে সে ৮ মাস জেল খাটার পর কারাগার থেকে বের হয়ে আসার যোগ্য বলে বিবেচিত হতে পারে।\nস্টেফানি শিপ জিজ্ঞেস করছে:\nএই বিশ্বের এমন কেন অন্যায় যে আপনি একজনকে খুন করবেন আর মাত্র ৫ বছরের কারাদণ্ড শাস্তি লাভ করবেন?! একজন ব্যক্তির জীবনের মূল্য পাঁচ বছর?\nস্মরণ রাখবেন-পাঁচ বছরের কারাদণ্ড মানে হচ্ছে দুই বছর শাস্তি শেষে সে মুক্তি লাভ করতে পারে।\nএখন আমাদের মেয়েরা আবিষ্কার করছে যে সম্ভবত তাদের জীবনের মূল্য লোগো বসানো এক প্রশিক্ষণ জুতার চেয়ে কম।\nমাসিপা আপনি একজন মর্যাদাহীন ব্যক্তি। স্টিনক্যাম্পের প্রতি কোন সুবিচার করা হয়নি এবং নারী অধিকার/ঘরোয়া নির্যাতনের প্রতি পরিহাস করা হল (আপনি আপনার বিচারের মধ্যে দিয়ে যে অধিকার প্রত্যাখান করেছেন)\nআমি জানি যে এটা সমাজ কে সন্তষ্ট করার বিষয় নয়, কিন্তু আমি চেয়েছিলাম শাস্তিটা যেন অন্তত ১০ বছর হয়\nঅস্কার যতদিন জেলে কাটাবে, এই বিচার সাধিত হতে তার চেয়ে বেশী সময় লেগেছে।\nফেসবুকে থাপলে টিপস সিমিসে স্টিনক্যাম্পের খুনের ঘটনা থকে বিচার হওয়া পর্যন্ত সময়ের সাথে শাস্তির সময়ের তুলনা করে দেখছে:\nপাঁচ বছরের কারাদণ্ড প্রদানের জন্য দুই বছর সময় লাগল!!! ন্যায় বিচার আমাদের দেশে কল্প কাহিনী।\nতবে অন্যরা এই কারাদণ্ডের পক্ষে:\nএকমত, তবে সম্প্রদায়ের সেবার চেয়ে পাঁচ বছরের কারাদণ্ড অনেক ভাল, মনে হচ্ছিল যেদিকে বিচারক এগোচ্ছিলেন।\nঅনেকেই দ্রুত অস্কারকে বিচার করা শুরু করেছে যেন তারা একেবারে নিখুঁত। সে কারাদণ্ড লাভ করছে কাজেই খুশী হও আর অভিযোগ করা বন্ধ কর।\nআমরা কি ভাবছি তা নয়, বিচারক মাসিপা সত্যিকার অর্থে বিচারের অর্থ উপলব্ধি করেছেন। এটা মিমাংসা করা, দণ্ডাদেশ প্রদান নয়।\nসকলেই এই শাস্তি প্রদানের সাথে একমত নন। হালকা শাস্তি। কিন্তু এই শাস্তি প্রদানের ক্ষেত্রে বিচারক মাসিপার উপযুক্তি যুক্তি রয়েছে।\nএই বিষয়ে নাগরিকদের চুড়ান্ত সিদ্ধান্ত প্রদান করা উচিত নয় এবং আমাদের আইনের প্রতি আমাদের বীতশ্রদ্ধা এবং নিরাশ হওয়া ঠিক নয়। এখানে একটা আবেদন রয়েছে, যা অনেক বেশী সম্ভব বলে মনে হচ্ছে।\nঅনেকে হাস্যরসের মধ্যে দিয়ে প্রতিক্রিয়া প্রদান করেছে:\nআমি তিন খণ্ডে প্রকাশিত একটি বই আশা করছি যার নাম “খুন করে কি ভাবে পার পাওয়া যায়”।\nকাজে… তার চলচ্চিত্র সত্ত্ব কে কিনছে? আমি ব্যক্তিগত ভাবে মনে করি ইউনিভার্সাল স্টুডিও এই কাজ সমাপ্ত করে রেখেছে।\nদারুণ, আর তাই দিওয়ানি এখানে তার বউকে নিয়ে এসেছে তাকে খুন করার জন্য\nশেরিন দিওয়ানি এক ব্রিটিশ নাগরিক যার বিরুদ্ধে স্ত্রীকে মধুচন্দ্রিমায় দক্ষিণ আফ্রিকায় নিয়ে এসে খুন করার ষড়যন্ত্রের অভিযোগ আনা হয়েছে। দক্ষিণ আফ্রিকায় এখন এই মামলার শুনানি চলছে।


Here's all you need to know about SPICE bombs from Israel which India just bought dgtl - Anandabazar\nHere's all you need to know about SPICE bombs from Israel which India just bought dgtl\n‘স্পাইস বোমা’র শক্তি কতটা? কেন বায়ুসেনার পছন্দ এই ক্ষুদে-অস্ত্র?\n০৭ জুন ২০১৯ ১৮:৪৫\nপুলওয়ামা জঙ্গি হামলার জবাবে ২৬ ফেব্রুয়ারি পাকিস্তানের বালাকোটে ঢুকে জইশ ঘাঁটিতে অভিযান চালায় ভারতীয় বায়ুসেনা। একেবারে নিঁখুত লক্ষ্যে হামলা চালানো সম্ভব হয়েছিল ‘স্পাইস বোমা’র দৌলতে।\n২০১৫ সাল থেকে বোমা ব্যবহার করে আসছে ভারতীয় বায়ুসেনা। বৃহস্পতিবারই ৩০০ কোটি টাকার চুক্তি হয়েছে ভারত এবং ইজরায়েলের মধ্যে। এই বার ১০০ 'স্পাইস-২০০০' বোমা কিনছে ভারত। আগামী তিন মাসের মধ্যেই সেগুলি নয়াদিল্লিকে সরবরাহ করবে জেরুজালেম।\nঅত্যাধুনিক প্রযুক্তিতে তৈরি এই স্পাইস বোমাগুলির কার্যকারিতা সুনির্দিষ্ট। ৬০ কিলোমিটার দূরত্বের মধ্যে আকাশ থেকে ভূমিতে নিক্ষেপ করে লক্ষ্যবস্তুকে ধ্বংস করে দেওয়া যায়।\nস্পাইস বোমার সবচেয়ে বড় সুবিধা এর আকার। আকারে এই বোমা ছোট কিন্তু ভয়ঙ্কর ধ্বংসাত্মক প্রকৃতির। তুলনায় ছোট হওয়ায় বহন করা সহজসাধ্য। মাটির নীচে বাঙ্কার কিংবা দুর্গের মতো করে তৈরি করা কংক্রিটের নির্মাণ ধ্বংস করতে স্পাইস বোমার বিকল্প নেই।\nনিরাপদ দূরত্ব থেকে আঘাত করা যায়। ৬০ কিলোমিটার দূরত্বের মধ্যে আকাশ থেকে ভূমিতে নিক্ষেপ করে লক্ষ্যবস্তুকে ধ্বংস করে দেওয়া যায়। আকাশে ঘন মেঘ বা প্রচণ্ড খারাপ আবহাওয়াতেও এর কার্যকারিতা নষ্ট হয় না। ফলে যে কোনও পরিবেশে শত্রুপক্ষের ঘাঁটি ধ্বংস করতে কার্যত অপ্রতিরোধ্য এই বোমাগুলি।\nআকারে ছোট এবং প্রযুক্তিগত এই সব সুবিধার জন্যই ভারতীয় বায়ুসেনা স্পাইস-২০০০ বোমা গত প্রায় চার বছর ধরে ব্যবহার করে আসছে। প্রযুক্তিগত দিক থেকেও শত্রুপক্ষের ঘাঁটি ধ্বংস করার ক্ষেত্রে স্পাইস বোমার বিকল্প খুঁজে পাওয়া কঠিন।\n‘দ্য উইক’ ম্যাগাজিনের মতে, এই বোমায় রয়েছে অভ্যন্তরীণ নেভিগেশন প্রযুক্তি। তার সঙ্গে স্যাটেলাইট গাইডেড ইলেক্ট্রো-অপটিক্যাল সেন্সর থাকায় লক্ষ্যবস্তুতে নিখুঁত ভাবে আঘাত হানা সম্ভব।\nফ্রান্সের কাছ থেকে কেনা মিরাজ-২০০০ যুদ্ধবিমানের সাহায্যে এই বোমাগুলি ছোড়া যায়। শেষ ব্যবহৃত হয়েছে বালাকোটে জইশ-ই-মহম্মদের ডেরায় আকাশপথে বোমাবর্ষণের সময়।\nবায়ুসেনার দাবি, ২৬ ফেব্রুয়ারি বালাকোটে বায়ুসেনার ‘মিরাজ ২০০০’ যুদ্ধবিমান বেশ কিছুটা নীচে নামে। তার পর সুযোগ বুঝে পাঁচটি ‘স্পাইস ২০০০’ পেনিট্রেটর গ্লাইড বোমা ফেলে। কিন্তু ‘ক্রিস্টাল মেজ়’-এর মতো লাইভ ভিডিয়ো করার ক্ষমতা নেই ‘স্পাইস ২০০০’-এর। তাই আকাশপথে জঙ্গি ডেরায় হামলা চালানোর ভিডিয়ো নেই বায়ুসেনার কাছে।\nরিপোর্টে বায়ুসেনা জানিয়েছিল প্রায় ১০০ কেজি বোমা ফেলা হয়েছিল। সেই হামলায় এই স্পাইস বোমা ব্যবহার করার ফলে যথার্থ লক্ষ্যে আঘাত হানা সম্ভব হয়েছিল, জানিয়েছিলেন বায়ুসেনা আধিকারিকরা।


বিপ্লব দেবের গ্রেফতারির দাবি করল ত্রিপুরা কংগ্রেস!\nহোমTRIPURAবিপ্লব দেবের গ্রেফতারির দাবি করল ত্রিপুরা কংগ্রেস!\nরাজ্যে সাম্প্রদায়িক হিংসা ছড়াচ্ছেন বিপ্লব কুমার দেব, শনিবার রাজ্যের মুখ্যমন্ত্রীর বিরুদ্ধে অভিযোগ আনল ত্রিপুরা কংগ্রেস। একই দিনে মুখ্যমন্ত্রীর গ্রেফতারি দাবি করল রাজ্য কংগ্রেস।\nত্রিপুরার রাজ্য কংগ্রেসের ভাইস প্রেসিডেন্ট পীযূষকান্তি বিশ্বাস শনিবার এক সাংবাদিক বৈঠকে বলেন, বিপ্লব দেব কংগ্রেসের বিরুদ্ধে মিথ্যে অভিযোগ এনেছে এবং বিজেপির রাজ্য সভাপতি প্রদ্যোত কিশোর মাণিক্য দেববর্মণ রাজ্যে সাম্প্রদায়িক অশান্তির পরিবেশ ছড়াচ্ছেন।\n“রাজ্যের বিভিন্ন গোষ্ঠী, ভাষাভাষী এবং ধর্মের মানুষের মধ্যে শত্রুতা বাড়াতে চাইছেন মুখ্যমন্ত্রী, আমাদের দল মুখ্য নির্বাচনী আধিকারিকের কাছে অভিযোগ জানিয়েছে। আমরা চাইছি অবিলম্বে বিপ্লব দেবকে গ্রেফতার করা হোক”, বলছেন ত্রিপুরা হাইকোর্টের আইনজীবী।\nতিনি আরও জানিয়েছেন”শব্দের যথার্থ মানে না জেনেই ত্রিপুরা কংগ্রেসকে ‘দেশদ্রোহী’ দলের তকমা দিয়েছেন রাজ্যের মুখ্যমন্ত্রী । জনসভা, সমাবেশে আমজনতাকে ভয় দেখানো হচ্ছে, আসন্ন লোকসভায় বিজেপি হেরে গেলে রাজ্যের মানুষ যে সমস্ত ভর্তুকি পেতেন, তা আর পাবেন না”।\nমার্চ মাসে কংগ্রেসের পক্ষ থেকে অভিযোগ এসেছিল বিজেপি নেতা বিরোধী দলের নির্বাচনী প্রচার চলাকালীন প্রার্থীদের আক্রমণ করেছেন। ত্রিপুরা কংগ্রেসের ভাইস প্রেসিডেন্ট তাপস দে রাজ্যের মুখ্যমন্ত্রীর বিরুদ্ধে উপযুক্ত পদক্ষেপ দাবি করে মুখ্য নির্বাচন আধিকারিকের কাছে অভিযোগ জানিয়েছেন।


Habiganj Journal ইকবালের বিষয়ে ফখরুলের কাছে তথ্য আছে: ওবায়দুল কাদের – Habiganj Journal\nজার্নাল ডেস্ক ॥ ইকবালের বিষয়ে ফখরুলের কাছে তথ্য আছে বলে মন্তব্য করেছেন আওয়ামী লীগের সাধারণ সম্পাদক ওবায়দুল কাদের।\nশনিবার (২৩ অক্টোবর) সকালে তার বাসভবনে ব্রিফিংকালে বিএনপি মহাসচিবের কাছে প্রশ্ন রেখে তিনি আরো জানতে চান, আপনিই তথ্য প্রমাণ দিয়ে বলুন, এ কয়দিন ইকবাল কোথায় ছিল?\nওবায়দুল কাদের বলেন, ভিডিও ফুটেজে চিহ্নিত হওয়া কুমিল্লার পূজামণ্ডপে পবিত্র কুরআন শরিফ রাখা ইকবাল হোসেনের গ্রেফতারে যখন সবাই স্বস্তি প্রকাশ করছে তখন বিএনপি মহাসচিব প্রশ্ন তুলেছেন গ্রেপ্তার হওয়া যুবক এতদিন কোথায় ছিল? আসলে যে কোনো অর্জন বা সাফল্যকে বিতর্কিত করা বিএনপির স্বভাব।\nস্পোর্টস ডেস্ক : ফিফা ফিফপ্রো বিশ্ব একাদশের আক্রমণভাগে প্রত্যাশা অনুযায়ী…


সাবেক প্রধানমন্ত্রী ও বিএনপি চেয়ারপারসন বেগম খালেদা জিয়া করোনাভাইরাসের টিকা নেওয়ার জন্য নিবন্ধন করেছেন। গত ৮ জুলাই করা নিবন্ধনে কেন্দ্র হিসেবে তিনি মহাখালী ন্যাশনাল গ্যাস্ট্রোলিভার ইনস্টিটিউট অ্যান্ড হাসপাতালকে বেছে নিয়েছেন। বেগম জিয়ার ব্যক্তিগত চিকিৎসক ও দলের ভাইস চেয়ারম্যান প্রফেসর ডা. জাহিদ হোসেন গতকাল সোমবার এ তথ্য জানিয়ে গণমাধ্যমকে বলেন, ৮ জুলাই সুরক্ষা ওয়েবসাইটের মাধ্যমে নিবন্ধন হয়েছে। এখনও এসএমএস আসেনি। তিনি বলেন, উনি কোথাও গেলে ব্যাপক জনমানুষের সমাবেশ ঘটে। তাই তাকে টিকা বাসায় দেয়া যায় কিনা- সে বিষয়টা সংশ্লিষ্ট কর্তৃপক্ষের বিবেচনায় নেয়া উচিত।\nখালেদা জিয়া কী টিকা দেবেন- জানতে চাইলে ডা. জাহিদ বলেন, ফাইজারের টিকা শেষ হয়ে গেছে। এখন মডার্না আছে। দেখা যাক। খালেদা জিয়ার সর্বশেষ শারীরিক অবস্থা প্রসঙ্গে তার ব্যক্তিগত এই চিকিৎসক বলেন, হৃদরোগ, কিডনি ও ফুসফুসের নানা জটিলতা নিয়ে খালেদা জিয়া আগের মতোই আছেন। ৭৬ বছর বয়সী খালেদা জিয়া গত ১৪ এপ্রিল কোভিডে আক্রান্ত হলে ২৭ এপ্রিল তাকে বসুন্ধরার এভারকেয়ার হাসপাতালে ভর্তি করা হয়। সেখানে হৃদরোগ বিশেষজ্ঞ অধ্যাপক ডা. শাহাবুদ্দিন তালুকদারের নেতৃত্বে ১০ সদস্যের মেডিকেল বোর্ড গঠন করা হয়, যা এখনো কার্যকর রয়েছে। দীর্ঘ ৫৩ দিন চিকিৎসা শেষে গত ১৯ জুন হাসপাতাল থেকে গুলশানের বাসা ফিরোজায় ফেরেন তিনি।\nপ্রফেসর ডা. জাহিদ জানান, খালেদা জিয়ার চিকিৎসার জন্য গঠিত মেডিকেল বোর্ড বাসায় তার চিকিৎসা চালিয়ে যাচ্ছেন। প্রতিদিনই ‘মনিটরিং’ করা হচ্ছে তার বিভিন্ন পরীক্ষার রিপোর্ট। এভারকেয়ার হাসপাতালের বিশেষজ্ঞ চিকিৎসক ডা. শাহাবুদ্দিন তালুকদার, প্রফেসর ডা. এফএম সিদ্দিকী ও প্রফেসর ডা. আব্দুস শাকুরসহ বিশেষজ্ঞ চিকিৎসকরা এই টিমে রয়েছেন।


উখিয়ায় বজ্রপাতে গৃহবধূ নিহত: আহত ২\nবুধবার ১৯ সেপ্টেম্বর, ২০১৮ ৭:৪০ পূর্বাহ্ন 450 বার এই নিউজটি পড়া হয়েছে\nকক্সবাজারের উখিয়ার পৃথক স্থানে বজ্রপাতে একজন নিহত হয়েছে। এছাড়া আরো ২ জন হতাহত হয়েছে। মঙ্গলবার সন্ধ্যা সাড়ে ৬ টার দিকে রত্নাপালং ইউনিয়নের চাকবৈঠা, জালিয়াপালং ইউনিয়নের ইনানী ও হলদিয়াপালং ইউনিয়নের পাগলিরবিল হালুকিয়া গ্রামে এ ঘটনা ঘটে। পারিবারিক সূত্রে জানা যায়, চাকবৈঠা গ্রামের মো. শাহ আলমের স্ত্রী জাহানারা বেগম (৩৫) বাড়ির উঠানে বের হলে বজ্রপাতে ঘটনাস্থলে তিনি মারা যান। এসময় পাগলিরবিল গ্রামের ছৈয়দ আলমের স্ত্রী খুরশিদা ও ইনানীর মো. ইসলামের ছেলে আলী সালাম বজ্রপাতে গুরুতর আহত হয়। তাদেরকে উখিয়া হাসপাতালে নিয়ে যাওয়া হলে কর্তব্যরত চিকিৎসক অবস্থা আশংকাজনক দেখে কক্সবাজার সদর হাসপাতালে স্থানান্তর করেন।


সিবিআই তো তদন্তের ভারে ন্যুব্জ কিন্তু সিবিআইকে ভরসা করা যাচ্ছে ক‌ই? - nagariknewz.com\nএখনও পর্যন্ত আমাদের রাজ্যে সিবিআই এমন কিছু করে দেখাতে পারে নি যাতে সংস্থাটির উপর ভরসা করা চলে। বরং ঘটনা পরম্পরা অনেক অপ্রিয় প্রশ্ন তোলার সুযোগ করে দিচ্ছে। একটি প্রতিবেদন-\nপশ্চিমবঙ্গে এখন ঠিক কতগুলো মামলার তদন্তভার সিবিআইয়ের হাতে তা সংস্থাটির আধিকারিকদের‌ও বোধ হয় খাতা দেখে গুণে বলতে হবে। ভোট পরবর্তী রাজনৈতিক হিংসা, ঝালদার কংগ্রেস কাউন্সিলর খুন এবং বগটুই গণহত্যাকান্ডের মতো ফৌজদারি মামলার পাশাপাশি গরুপাচার, কয়লাপাচারের মতো ঘোটালা। আবার স্কুল সার্ভিস কমিশনের মতো স্বশাসিত প্রতিষ্ঠানের নিয়োগ দুর্নীতি। সবকটিই সিবিআই দেখছে এবং প্রত্যেকটির তদন্তকাজে সিবিআইকে নিয়োগের পেছনে আছে আদালতের নির্দেশ। এইসব ছাড়াও রাজ্যের আরও কয়েকটি মামলার তদন্তে নিয়োজিত সিবিআই। এই মুহুর্তে সিবিআইয়ের যে তদন্তটি সব থেকে বেশি ফুটেজ খাচ্ছে তার নাম অবশ্যই এস‌এসসি-র নিয়োগ দুর্নীতি। সিবিআই-ইডি যে দেশের সর্বোচ্চ আদালতের নির্দেশে সারদা, রোজভ্যালির মতো চিটফান্ড কেলেঙ্কারির তদন্তের‌ও দায়িত্বে রাজ্যের মানুষ মনে হয় এতদিনে তা ভুলে গেছে। নারদাকান্ডের তদন্তেও সিবিআই। সিবিআই দফতরে সারদা-নারদার কেস ফাইলে কত ইঞ্চি ধুলোর আস্তরণ জমেছে তা দফতরের আধিকারিকরাই ভাল বলতে পারবেন। আমরা শুধু অনুমান করতে পারি মাত্র।\nচিটফান্ড স্ক্যামের কিনারা করতে ব্যর্থ সিবিআই\nরাজ্য তোলপাড় করে দেওয়া চিটফান্ড স্ক্যামের তদন্তের দায়িত্ব আট বছর আগে সিবিআইকে দিয়েছিল সুপ্রিম কোর্ট। ঘটনার পেছনে যে লার্জার কনস্পিরেসি বা বৃহ‌ত্তর ষড়যন্ত্র আছে সেই বৃহত্তর ষড়যন্ত্রের ষড়যন্ত্রীদের খুঁজে বের করার দায়িত্ব সিবিআইকে দিয়েছিল আদালত। কিন্তু আট বছরে কতজন ষড়যন্ত্রীকে পাকড়াও করেছে কেন্দ্রীয় তদন্তকারী সংস্থা? বাম আমলে শান্তিনিকেতন থেকে রবীন্দ্রনাথ ঠাকুরের নোবেল পদক চুরির ঘটনার তদন্তে‌র দায়িত্বেও ছিল সিবিআই। আজ পর্যন্ত চোর‌ও ধরা পড়ে নি। নোবেল পদক‌ও উদ্ধার হয় নি। মমতা সময় পেলেই সিবিআইয়ের অক্ষমতা-অদক্ষতা প্রমাণ করতে এই প্রসঙ্গটি তুলতে ভোলেন না। যদিও নোবেল চুরির থেকে অনেক বেশি গুরুত্বপূর্ণ চিটফান্ড কেলেঙ্কারি। কারণ, চোর রবি ঠাকুরের সোনার পদকটি হাতিয়ে নিলেও তাঁর সৃষ্টিকে চুরি করতে পারে নি। পক্ষান্তরে রাজ্যের লক্ষ লক্ষ মানুষের কষ্টার্জিত অর্থ লোপাট হয়ে গেছে সারদা-রোজভ্যালির মতো আর্থিক প্রতিষ্ঠানের চক্করে। সুদীপ্ত সেন ছাড়া চিটফান্ড স্ক্যামে ধৃত বাকি সব অভিযুক্ত আজ জেলের বাইরে। বহু অভিযুক্তকে হাতেই নিতে পারে নি সিবিআই। কত কোটি টাকা গায়েব হয়ে গেছে, স্পষ্ট করে এই সংখ্যাটাও জানাতে ব্যর্থ তদন্তকারী দুই সংস্থা। আর্থিক দুর্নীতিতে জড়িত সংস্থাগুলির কাছ থেকে কত কোটি টাকার সম্পদ এখনও পর্যন্ত উদ্ধার হয়েছে তাও আমরা জানি না। ক্ষতিগ্রস্ত আমানতকারীদের টাকা ফেরতের গল্প তো বিশ বাঁও জলে।\nসারদা তদন্তে সিবিআইয়ের ভূমিকা কি নিয়ন্ত্রিত?\nচিটফান্ড দুর্নীতির তদন্ত ফাইল এখনও ক্লোজ করে নি সিবিআই। কিন্তু এর তদন্ত যে রহস্যের চোরাগলিতে পথ হারিয়েছে তা বুঝতে কার‌ও বাকি নেই। সারদা ঘোটালা প্রথম যখন বাজারে ধরা পড়ল। রাজ্য জুড়ে যখন হ‌ইচ‌ই কান্ড। তখন রাজ্যের মুখ্যমন্ত্রী বলেছিলেন- “যা গেছে তা গেছে। আর যাতে এমন ঘটনা না ঘটে, তা দেখতে হবে।” শেষ পর্যন্ত মুখ্যমন্ত্রীর কথাই সত্যি হল! তিনি দূরদর্শী নেত্রী। আগে থেকেই টের পেয়েছিলেন- পাবলিকের টাকা মায়ের ভোগে গেছে। ঘাঁটাঘাঁটি করে ঘন্টা হবে। যেই সুপ্রিমকোর্ট এই রাজ্যের বিভিন্ন ঘটনার তদন্তের দায়িত্ব সিবিআইয়ের হাতে সমর্পণ করেছে, সেই সুপ্রিম কোর্টের‌ই সিবিআই-কে নিয়ে করা একটি মন্তব্য ইতিমধ্যেই বহু ব্যবহারে ক্লিশে হয়ে গেছে। কেজড প্যারোট- খাঁচা বন্দী তোতা। অর্থাৎ কেন্দ্রীয় সরকার যেমন বলায় সিবিআই তেমনটাই বলে। পশ্চিমবঙ্গে যখন‌ই কোন‌ও ঘটনার পরিপ্রেক্ষিতে সিবিআই তদন্তের দাবি ওঠে, তৃণমূলের নেতারা বলতে থাকেন- সিবিআই তো কেন্দ্রের তোতাপাখি, সিবিআইয়ের তদন্ত নিরপেক্ষ নয়। রাজ্যের বাম-কংগ্রেস শিবির থেকে আওয়াজ ওঠে- বটেই তো! বটেই তো! তৃণমূলের থেকে এটা আর ভাল কে জানে।\nচারা ঘোটালায় পারল চিটফান্ড কেলেঙ্কারিতে পারল না কেন সিবিআই?\nসিবিআই কেন চিটফান্ড স্ক্যামের মতো একটা মারাত্মক ঘটনার পর্দার পেছনে থাকা প্রভাবশালী ষড়যন্ত্রীদের বিচারের দরবারে টেনে আনতে ব্যর্থ হল? সিবিআই সারদা মামলার রহস্যভেদে ব্যর্থ হ‌ওয়ায় শেষ পযন্ত সুবিধা হয়েছে কার সেটা খালি চোখেই দৃশ্যমান। বিহারে পশুখাদ্য মামলা বা চারা ঘোটালায় লালুপ্রসাদ যাদবের রাজনৈতিক জীবনে‌ই যবনিকা পতন। ওই রকম একটা ক্যারিশ্মাটিক নেতা! এখন সাজাপ্রাপ্ত আসামী হয়ে জেল খাটছেন। পশুখাদ্য কেলেঙ্কারির তদন্তেও ছিল সিবিআই। সেই সময় সিবিআইয়ের যুগ্ম অধিকর্তা ছিলেন উপেন বিশ্বাস। গোটা তদন্তপ্রক্রিয়া নিজের হাতের মুঠোয় রেখেছিলেন এই বাঙালি আইপিএস। লালুকে জেলের ডাল-রোটি খাইয়ে তবে ছেড়েছেন উপেন। উপেন বিশ্বাস পরে মমতা বন্দ্যোপাধ্যায়ের সরকারের প্রথম ক্যাবিনেটে গুরুত্বপূর্ণ মন্ত্রীও হয়েছিলেন। কিন্তু একদফার বেশি মন্ত্রীত্ব পোষায় নি এই আপাদমস্তক সৎ মানুষটির। এখন আবার সংবাদ মাধ্যম এবং সামাজিক মাধ্যমে আলোচিত উপেন বিশ্বাসের নাম । এস‌এসসি নিয়োগ দুর্নীতি চক্রের পেছনে রঞ্জন নামে এক রহস্যময় ব্যক্তির নাম ভেসে উঠেছে। এক বছর আগেই সামাজিক মাধ্যমে রঞ্জনের উপাখ্যান ফাঁস করে দিয়েছিলেন উপেন। এই রঞ্জনের মাধ্যমেই নাকি টাকা যেত উপরমহলে। যারা রঞ্জনের হাতে টাকা দিত তাদের‌ই স্কুলে চাকরি হত। চাকরি না দিতে পারলে রঞ্জন নাকি টাকা ফেরত দিয়ে দিত। এখন এই রঞ্জন কে, কোথায় থাকে এবং এই রঞ্জনের হাত দিয়ে টাকা কার কার ঘরে পৌঁছেছে- এইসব খুঁজে বের করার দায়িত্ব সিবিআইয়ের।\nবাংলায় ভরসা করার মতো কিছু এখনও করে উঠতে পারে নি সিবিআই\nপশ্চিমবঙ্গের জনগণের একটাই প্রশ্ন- রঞ্জন এবং রঞ্জনের গডফাদাররা ধরা পড়বে তো শেষ পর্যন্ত? নাকি নিজাম প্যালেসে দৌড়-ঝাঁপেই নাটক শেষ? রাজ্যের বাম ও কংগ্রেস নেতৃত্বের অভিযোগ- দিল্লিতে সেটিং আছে তাই সিবিআই তদন্তের কিনারা হয় না। চিটফান্ডকান্ডের তদন্তের পরিণাম মানুষকে সিবিআই তদন্ত সম্পর্কে উদাসীন করে তোলার জন্য যথেষ্ট। সিবিআইকে রাজনৈতিক স্বার্থে ব্যবহার করার অভিযোগ অনেক পুরোনো। দিন দুয়েক আগে রাজ্যের মুখ্যমন্ত্রী মমতা বন্দ্যোপাধ্যায় দাবি তুলেছেন, সিবিআই-কে কেন্দ্রীয় স্বরাষ্ট্র মন্ত্রকের নিয়ন্ত্রণ থেকে বের করে এনে একটি স্বশাসিত সংস্থায় পরিণত করার। সিবিআই-এর মতো জাতীয় তদন্তকারী সংস্থা স্বশাসিত হলে এর তদন্ত প্রক্রিয়ায় রাজনৈতিক প্রভাব খাটানোর সম্ভাবনা নিঃসন্দেহে হ্রাস পাবে। তখন সারদার মতো দুর্নীতির তদন্তে সিবিআই ফ্লপ খেলেও সেটিং-এর অভিযোগ তোলার সুযোগ থাকবে না বিরোধীদের। এখনও পর্যন্ত আমাদের রাজ্যে সিবিআই এমন কিছু করে দেখাতে পারে নি যাতে সংস্থাটির উপর ভরসা করা চলে। বরং ঘটনা পরম্পরা অনেক অপ্রিয় প্রশ্ন তোলার সুযোগ করে দিচ্ছে।\nTags: CBI, Chit Fund Scam, Sarada Scam, SSC Appointment Scam, SSC Scam


চার হাসপাতাল ঘুরেও চিকিৎসা পেলেন না ব্যবসায়ী ; অ্যাম্বুলেন্সেই মারা গেলেন! চার হাসপাতাল ঘুরেও চিকিৎসা পেলেন না ব্যবসায়ী ; অ্যাম্বুলেন্সেই মারা গেলেন! – আওয়ার মিডিয়া ২৪\nপ্রকাশকাল : শুক্রবার, ১২ জুন, ২০২০\nআওয়ার মিডিয়া : চার হাসপাতাল ঘুরেও ভর্তি হতে না পেরে চিকিৎসার অভাবে অ্যাম্বুলেন্সেই মারা গেছেন টঙ্গীর বিশিষ্ট এক ব্যবসায়ী। টঙ্গীর পাগাড় এলাকার প্রভাবশালী ফকির পরিবারের ওই ব্যবসায়ীর নাম মো. মাহতাব উদ্দীন ফকির (৫২)। বৃহস্পতিবার দুপুরে তাঁর মৃত্যু হয়। তিনি করোনা উপসর্গে ভুগছিলেন।\nমৃত মাহতাব ফকির ভাতিজা মোবারক হোসেন ফকির বলেন, ৮-৯ দিন ধরে চাচা তিনি জ¦র-সর্দি, গলাব্যথা ও কাশিতে ভুগছিলেন। অবস্থার অবনতি ঘটলে বুধবার সকালে ঢাকার উত্তরার বাংলাদেশ মেডিকেলসহ কয়েকটি বেসরকারি হাসপাতালে ঘুরেও করোনা টেস্টের রিপোর্ট না থাকায় ভর্তি করাতে পারেননি।\nপরে ওইদিন দুপুরে কুর্মিটোলা হাসপাতালে করোনাভাইরাস পরীক্ষার জন্য নমুনা দেন। অবস্থা অবনতি ঘটলে তাকে ওই হাসপাতালের আইসোলেশন ওয়ার্ডে ভর্তি করেন চিকিৎসক। রাত আড়াইটার দিকে চিকিৎসক জানান ‘রোগীর অবস্থা সংকটাপন্ন, আইসিও লাগবে। কিন্তু কুর্মিটোলা হাসপাতালে বেড নেই। অন্য হাসপাতালে নিয়ে যান’।\nগভীর রাতে হাসপাতাল না পেয়ে চাচাকে টঙ্গীর বাসায় নিয়ে আসেন তিনি। বৃহস্পতিবার ভোরে অবস্থার আরো অবনতি হলে প্রথমে ঢাকার এপোলো হাসপাতালে নিয়ে যান।\nরিসিপশন থেকে প্রথমেই জানতে চায় সাথে করেনা পরীক্ষার নেগেটিভ রিপোর্ট আছে কিনা। নেই জানালে অসুখের লক্ষণ শুনে রোগেীর মুখ না দেখেই তারা অন্য হাসপাতালে নিয়ে যেতে বলেন।\nএকইভাবে করোনা পরীক্ষার রিপোর্ট না থাকায় ইউনাইটেড হাসপাতাল ও আবার বাংলাদেশ মেডিকেলে নিয়ে শত কাকুতি-মিনতি করেও ভর্তি করাতে না পেরে যান উত্তরার শিনজিন হাসপাতালে। সেখানে অ্যাম্বুলেন্সে রেখে চিকিৎসক রোগীর নাড়ী পরীক্ষা করে জানান তিনি আর বেঁচে নেই। দুপুরে লাশ বাসায় এনে পারিবারিক কবরস্থানে দাফন করা হয়।\nআকাশের দিকে তাকিয়ে থাকি, যদি আল্লাহ আকাশ থেকে কোন খাবার পাঠাতো : মুনতাহা !


হাকিম ইবনে হিযাম - উইকিপিডিয়া\nহাকিম ইবনে হিযাম (৫৫৭-৬৭৪ খ্রিঃ) রাসুল এর একজন প্রখ্যাত সাহাবা । খাদীজা বিনতু খুওয়াইলিদ তার ফুফু ছিলেন ।\n১ জন্মগ্রহন ও নাম বৃত্তান্ত\n২ ইসলাম গ্রহনের পূর্বে\n২.১ বদর যুদ্ধের সময়\n৩.১ দান সদকা\n৩.২ হুনাইনের যুদ্ধে\nজন্মগ্রহন ও নাম বৃত্তান্ত[সম্পাদনা]\nহাকিম ইবনে হিযাম এর মূলনাম নাম হাকিম ও কুনিয়াত/উপনাম আবু খালিদ । পিতা হিযাম ইবনে খুওয়াইলিদ এবং মাতা যয়নাব মতান্তরে সাফিয়া । উম্মুল মুমিনীন হযরত খাদীজা বিনতু খুওয়াইলিদ তার ফুফু ।\nহাকিমের নিজেই মতে, হস্তিবর্ষ অর্থাৎ আবরাহার কাবা আক্রমণের ১৩ বছর পূর্বে (তার মানে আনুমানিক ৫৫৭ খ্রিঃ) জন্মগ্রহণ করে । তবে ওয়াকিদী বলেন, হাকিম রাসুলের জন্মের ৫ বছর পূর্বে জন্মগ্রহণ করেন । তার পিতা হিযাম ফিজার যুদ্ধ মারা যায়,হাকিমও এ যুদ্ধে অংশগ্রহণ করেন ।\nযুবাইর ইবন বাককার বলেন, হাকীম কাবার অভ্যন্তরে জন্ম গ্রহণ করেন। ইতিহাস বলছে, তিনিই আরবের একমাত্র সন্তান যে কাবার অভ্যন্তরে ভূমিষ্ট হয়েছে । তার মা সন্তান প্রসবের অন্তিম সময়ে বান্ধবীদের সাথে কাবার অভ্যন্তরে প্রবেশ করেলে সেখানে প্রসব বেদনা হয়ে হাকিম ইবনে হিযাম জন্ম গ্রহণ করেন ।\nইসলাম গ্রহনের পূর্বে[সম্পাদনা]\nহাকিম মক্কার এক সম্পদশালী অভিজাত পরিবারে বেড়ে ওঠেন । তিনি ছিলেন অতিশয় ভদ্র ও বুদ্ধিমান । কুরাইশরা তাকে নেতা হিসাবে বরণ করে নেয় । জাহেলী যুগ তিনি মক্কায় আগত হাজিদের দেখাশোনা,আহার করানোর দায়িত্বে থাকতো । এইজন্য তাকে আরবি পরিভাষায় মুতয়িম বলা হয় । জাহিলী যুগে যারা আল্লাহর ঘর যিয়ারতের উদ্দেশ্যে মক্কায় এসে দূর্দশায় পড়তো তিনি নিজের অর্থ দিয়ে তাদের সাহায্য করতেন ।\nনবুওয়াত প্রাপ্তির পূর্বে ছিলেন মুহাম্মদ এর অন্তরঙ্গ বন্ধু । অতঃপর খাদীজা বিনতু খুওয়াইলিদের সাথে রাসুল বিয়ের মাধ্যমে রাসুল এর সাথে হাকিমের আত্মীয়তার পুনঃপ্রতিষ্ঠিত ও দৃঢ় হয় ।\n৬১৯ খ্রিষ্টাব্দে যখন রাসুল ও বনু হাশিম সবাই যখন মক্কার উপত্যকা শিবে আবী তালিব উপত্যকাতে অবরুদ্ধ করা হয় । তখন হাকিম ইবনে হিযাম ইসলাম গ্রহণ না করলেও গোপনে বিভিন্ন বিপদ এড়িয়ে তার ফুফু খাদীজাকে খাদ্য সামগ্রী পাঠাতেন ।\nরাসুল হাকিম ইবনে হিযামের ইসলাম গ্রহণের জন্য সবসময় দোয়া করতেন । মক্কা বিজয়ের পূর্বরাত্রি রাসূল সাহাবীদের বলছিলেন,\nমক্কার চার ব্যক্তির ব্যক্তি ইসলাম গ্রহণ করুক এটাই আমি কামনা করেছি । হল তাঁরা হল আত্তাব ইবন উসাইদ, জুবাইর ইবন মুতইম , হাকিম ইবনে হিযাম ও সুহাইল ইবন আমর । পরবর্তীতে এরা সকলে ইসলাম গ্রহণ করে ।\nবদর যুদ্ধের সময়[সম্পাদনা]\nবদর যুদ্ধের পূর্বে কুরাইশদের মুহাম্মদের ব্যাপারে একটি চুড়ান্ত সিদ্ধান্ত নেওয়ার জন্য একটি বৈঠক ‘দারুন নাদওয়া’ হয়, সেই বৈঠকেও উপস্থিত ছিলেন হাকিম ।\nবদরের যুদ্ধের সময় হাকিম ইবনে হিযাম মুসলমানদের সাথে যুদ্ধ এড়ানোর পরামর্শ দিয়ে ছিলেন আবু জাহেলকে,সাথে উতবাহ ইবনে রাবীআহ যুদ্ধ এড়ানোর পরামর্শ দিয়েছিলো কিন্তু আবু জেহেলের চাপের কারণেই যুদ্ধ সংগঠিত হয় ।\nবদরের পরাজয় সম্পর্কে হাকিম পরবর্তীকালে একটি বর্ণনা করেছেন,\nআমরা একটি শব্দ শুনতে পেলাম, যেন আকাশ থেকে মাটিতে এসে পড়লো। শব্দটি ছিল একটি থালার ওপর পাথর পড়ার মত। রাসূলুল্লাহ সেই পাথরটি নিক্ষেপ করেছিলেন এবং আমরা পরাজিত হয়েছিলাম ।\nমক্কা বিজয়ের উদ্দেশ্যে রাসুল ‘মাররাজ জাহরান’ নামক স্থানে পৌঁছে শিবির স্থাপন করেছেন । কুরাইশদের পক্ষ থেকে গোপনে খবর সংগ্রহের উদ্দেশ্যে আবু সুফিয়ান ইবনে হারব, হাকিম ইবন হিযাম ও বুদাইল ইবনে ওয়ারকা মক্কা থেকে বের হন । মক্কার অদূরে ‘আরাক’ নামক স্থানে পৌঁছালে তারা অন্ধকারে মুসলিম শিবিরে ঢুকে পরলে প্রহরীদের নিকট ধরা পরে । আবু সুফিয়ানের ঘাড়ে উমার কয়েকটি ঘুষি বসিয়ে দেন । আবু সুফিয়ান ভয়ে চেঁচিয়ে আব্বাসের সাহায্য কামনা করেন । আব্বাস ছুটে এসে তাকে উমারের হাত থেকে ছাড়িয়ে নিয়ে যান । এদিকে হাকিম ও বুদাইলকে বন্দী করে রাসূলুল্লাহর নিকট উপস্থিত করা হলে তারা স্বেচ্ছায় ইসলাম গ্রহণ করেন । পরে আবু সুফিয়ানও ইসলাম গ্রহণ করেন ।\nতিনি এই দীর্ঘ দেরীতে ইসলাম গ্রহণের জন্য সবসময় আফসোস করতেন ও আল্লাহর নিকট ক্ষমা চাইতেন ।\nমক্কা বিজয়ের দিন রাসুল হাকিম ও আবু সুফিয়ানের প্রতি সম্মান প্রদর্শন করে ঘোষণা দেন,\n১. আল্লাহ ছাড়া কোন ইলাহ নেই, তিনি এক, তার কোন শরীক নেই এবং মুহাম্মাদ তাঁর বান্দাহ ও রাসূল─ যারা এ সাক্ষ্য দিবে তারা নিরাপদ।\n২. যে ব্যক্তি অস্ত্র ফেলে কাবার চত্বরে বসে পড়বে সে নিরাপদ।\n৩. যারা নিজ ঘরের দরজা বন্ধ করে বসে থাকবে তারা নিরাপদ। (হাকিমের বাড়ী ছিল মক্কার নিম্ন ভূমিতে)\n৪. যে আবু সুফিয়ানের বাড়ীতে আশ্রয় নেবে সে নিরাপদ । (আবু সুফিয়ানের বাড়ী মক্কার ছিলো উচ্চ ভূমিতে)\n৫. যে হাকীম ইবন হাযামের বাড়ীতে আশ্রয় নেবে সেও নিরাপদ।\nমক্কার উল্লেখযোগ্য একটি বাড়ি ‘দারুন নাদওয়া’ । কুরাইশরা সেখানে সমবেত হয়ে বিভিন্ন পরামর্শ ও সিদ্ধান্ত গ্রহণ করতো এবং মদ্য পান আড্ডা চলতো । কুরাইশ বংশের উর্ধ্বতন পুরুষ কুসাঈ এ বাড়ীটি নির্মাণ করে । হাত বদল হয়ে ইসলাম পূর্ব যুগে হাকিম বাড়ীটির মালিক হন । ইসলাম গ্রহণের পর মুয়াবিয়ার খিলাফতকালে তিনি বাড়ীটি এক লক্ষ দিরহামে বিক্রি করে সমস্ত টাকা আল্লাহর রাস্তায় ব্যয় করেন । তিনি বলেন, জাহিলী যুগে একপাত্র মদের বিনিময়ে বাড়ীটি আমি কিনেছিলাম,আজ সব আল্লাহর রাস্তায় ব্যয় হবে ।\nইসলাম গ্রহণের পরের ঘটনা,\nহাকিম ইবন হিযাম একবার হজ্জ আদায় করলেন । ১০০ টি মূল্যবান কাপড়ে সজ্জিত উত্তম জাতের উট কুরবানি করে গোশত দিয়ে মুসলমান গরীব মিসকীনদের বিলিয়ে দিলেন ।\nতিনি আর একবার তিনি হজ্জ করলেন । ১০০ জন দাস সজ্জিত রুপোর প্লেট সহ মুক্ত করে দিলেন ।\nআবার অন্য একটি হজ্জে তিনি ১০০০ বকরী সংগে নিয়ে সবগুলো কুরবানি করে গোশত দিয়ে মুসলমান গরীব মিসকীনদের বিলিয়ে দিলেন ।\nতিনি আবু বকর ও উমরের আমলে রাষ্ট্র ভাণ্ডার হতে কোন ভাতা গ্রহণ করেননি ।\nহুনাইন যুদ্ধের পর হাকিম ইবনে হিযাম রাসূল এর নিকট গণীমতের সম্পদ থেকে ১০০ টি উট লাভ করেছিলেন ।\nহযরত হাকিমের মৃত্যুসন সম্পর্কে মতভেদ আছে । ইমাম বুখারী বলেছেন, তিনি ৬০ হিজরী/৬৭৪ খ্রিঃ ১২০ বছর বয়সে ইনতিকাল করেন । তবে উরওয়ার মতে তিনি খলীফা মুয়াবিয়ার খিলাফতের ১০ বছরে মৃত্যুবরণ করেন ।\n↑ [আল ইসাবা-১/৩৪৯]।\n↑ [সীরাতু ইবন হিশাম-১/৬৬৪-৬৫]।\n↑ [সীরাতু ইবন হিশাম-১/৩৫৩-৩৫৪]।\n↑ [সীরাতু ইবন হিশাম-১/৪৮০-৮১]।\n↑ [সীরাতু ইবন হিশাম-১/৬২২-২৪]।\n↑ [হায়াতুস সাহাবা-৩/৫৫০]।\n↑ [হায়াতুস সাহাবা-১/১৬৩, ১৭০-৭২]।\n↑ [সীরাতু ইবন হিশাম-২/৪০০]।\n↑ [সীরাতু ইবন হিশাম-১/১২৫]।\n↑ [হায়াতুস সাহাবা-২/২৫০-৫১]।\n↑ [সীরাতু ইবন হিশাম-২৪৯৩]।\n'https://bn.wikipedia.org/w/index.php?title=হাকিম_ইবনে_হিযাম&oldid=4171553' থেকে আনীত\nএ পৃষ্ঠায় শেষ পরিবর্তন হয়েছিল ১১:৫২টার সময়, ১৯ এপ্রিল ২০২০ তারিখে।


১৬ মে, ২০২০ ২১:২৮\nকরোনা আক্রান্ত দেশে মাননীয় প্রধানমন্ত্রী শেখ হাসিনার উদ্যোগে জনকল্যাণকামী অনেক পদক্ষেপ নেওয়া হয়েছে। সরকারি এইসব উদ্যোগে মানবিক সন্দেহ নেই। এই মানবিক উদ্যোগ সত্ত্বেও কিছু লোক তাদের হীন স্বার্থ চরিতার্থ করার চেষ্টা চালাচ্ছে ঠিক, কিন্তু প্রশাসনের নানামুখী ভূমিকার কারণে তারা বারবার বাধাপ্রাপ্ত হয়েছে, এবং হচ্ছেও। সাম্প্রতিক উদাহরণ করোনাকালীন সঙ্কটে তৃণমূলের কর্মহীন গরিব ৫০ লক্ষ পরিবারের জন্য প্রধানমন্ত্রীর ২৫০০ টাকা করে ঈদ উপহার। এই উদ্যোগকে কেন্দ্র করে কিছু জায়গার বিচ্ছিন্ন কিছু ঘটনা নিয়ে কিছু লোক অহেতুক সমালোচনা করছে। তাদের উদ্দেশ্য পরিস্কার- তারা এই মহৎ উদ্যোগকে প্রশ্নবিদ্ধ করতে চায়।\nএ প্রসঙ্গে বলি রাখি- "শতাধিক নামের বিপরীতে একটা মোবাইল নাম্বার যতবারই দেয়া হোক টাকা কিন্তু একবারই ঢুকবে, বারবার নয়।"আমাদের সকলেই জানেন যে, এই তালিকা করা হয়েছে স্থানীয় প্রশাসন, ইউনিয়ন চেয়ারম্যান, মেম্বার ও শিক্ষক সহ গণ্যমান্য ব্যক্তিবর্গের মাধ্যমে। তারপর উপজেলা প্রশাসনের পক্ষ থেকেও বাড়ি বাড়ি গিয়ে এবং অনেকের মোবাইলে ফোনকলের মাধ্যমে কর্মকর্তারা তালিকায় দেয়া মোবাইল নাম্বার এবং আইডি নাম্বার যাচাই বাছাই করেছেন। ওয়ার্ডভিত্তিক বৈঠকের মাধ্যমে তালিকাভুক্ত লোকদের শারীরিক অস্তিত্ব যাচাইবাছাই করা হয়েছে।\nপ্রসঙ্গক্রমে একটা উদাহরণ দিই। আমাদের গ্রামের শারীরিকভাবে অসচ্ছল একজন মানুষ নাম চরিত্র বিশ্বাস। দীর্ঘদিন থেকে শয্যাশায়ী। উনার স্ত্রীর নাম তালিকায় অন্তর্ভুক্ত করা হয়েছে। তাদের আবার মোবাইল নাই। তাই কথা বলে উনার ভাতিজা সচি বিশ্বাসের মোবাইল নাম্বার দেয়া হয়েছে।\nঅন্যদিকে আমাদের গ্রামে মোট ৭০ জনের তালিকা করা হয়েছে। এরমধ্যে প্রায় ৮/৯ জন মোবাইল ব্যবহার করেন না। যার ফলে তাদের ছেলে বা ভাইয়ের নাম্বার দিতে হয়েছে বাধ্যতামূলক। উপজেলা থেকে আমাদের ইউনিয়নে এসব যাচাইবাছাই করার দায়িত্বে ছিলেন উপজেলা মৎস্য অফিসার। তিনিও বিষয়টার ব্যাপারে অবগত হয়েছেন।\nপাশাপাশি আরেকটা বিষয় আমাদের সামনে এসেছে। হবিগঞ্জ, বাগেরহাটের দুইটি ইউনিয়নসহ কয়েকটি জায়গায় কিছু অনিয়ম ধরা পড়েছে। শতাধিক নামের বিপরীতে ১/২টি ফোন নাম্বার ব্যবহার করা হয়েছে। অর্থাৎ মোবাইল ব্যাংকিংয়ের মাধ্যমে টাকা গেলে সবার টাকা ওই ১/২ টি নম্বরের ব্যক্তিরা পেয়ে যাবেন?\nএখন বিষয়টা খোলসা করি। শতাধিক নামের বিপরীতে ১ টা ৩/৪টা মোবাইল নাম্বার যতই দেয়া হোক না কেন, সেইসব নাম্বারে মাত্র একবারই টাকা যাবে। বারবার যাবে না। কাজেই বিষয়টি নিয়ে এত উদ্বেগের কিছু দেখিনা।\nহবিগঞ্জ জেলার লাখাই উপজেলার মুড়িয়াউক ইউনিয়নে ৪টি মোবাইল নাম্বার ব্যবহার হয়েছে ৩০৬ জনের নামের বিপরীতে। একটি নাম্বার ব্যবহার করা হয়েছে ২০০ জন আর আরেকটি নাম্বার ৬৭ জনের বিপরীতে। এই অনিয়মটি কিন্তু সরকারই প্রথম ধরেছে। সকলের জ্ঞাতার্থে জানাচ্ছি এই ২০০ জন অথবা ওই ৬৭ জনের টাকা কিন্তু ওই এক মোবাইল নাম্বারে যায়নি এবং যাবেওনা। কারণ নামের সাথে জাতীয় পরিচয়পত্রের নাম্বার ও মোবাইল নাম্বার অটোমেটেড সিস্টেমে ভেরিফাই করার কারণেই এটা ধরা পড়েছে।\nআবারও বলছি এক মোবাইল নাম্বার যতবারই দেয়া হোক না কেন টাকা কিন্তু একবারই ঢুকবে। একই নাম্বারে একাধিকবার ২৫০০ করে টাকা ঢুকেছে, বা কেউ পেয়েছেন তার কোন প্রমাণ কিন্তু নাই। এমনকি নিউজ হয়নি, বা কেউ পেয়েছেন এটাও বলেননি?\nসবশেষে যেটা উপলব্ধি করি বা বুঝতে পারি তা হলো খুব কম সময় বা দ্রুত সময়ের মধ্যে এই কাজটা করতে হয়েছে। যার ফলে অনেক অসঙ্গতি রয়ে গেছে। কিন্তু সরকারের আন্তরিকতার কোনো ত্রুটি নেই, অভাব নাই।\nতালিকা প্রণয়নের ত্রুটি নিয়ে কথা বলা যেতে পারে। অনেক জায়গায় স্বজনপ্রীতি হয়েছে সত্য সেই আলোচনা হতে পারে। কিন্তু টাকা আত্মসাতের অভিযোগ তুলে মাননীয় প্রধানমন্ত্রী শেখ হাসিনার মহৎ উদ্যোগকে যারা বিতর্কিত করতে চাচ্ছেন, তাদের উদ্দেশ্য কিন্তু সৎ নয়। আপনারা অনিয়ম ও অসঙ্গতির বিরুদ্ধে বলুন, আপত্তি নাই; কিন্তু এই অনিয়মের বিরুদ্ধে বলতে গিয়ে যেন মানবিক এই উদ্যোগকে যেন প্রশ্নবিদ্ধ না করেন।\nকরোনা বিশ্বব্যাপী মহামারি হিসেবে আবির্ভূত হয়েছে। পৃথিবীর অনেক উন্নত দেশের মত বাংলাদেশ সরকারও তাদের সীমিত সামর্থ্য সত্ত্বেও অনেক মানবিক উদ্যোগ নিয়েছে। এই উদ্যোগে কিছু জনপ্রতিনিধির অসতর্কতা কিংবা অনিয়মের চেষ্টার কারণে কিছু ভুলভ্রান্তি রয়েছে ঠিক, কিন্তু এই ভ্রান্তি মানবিক উদ্যোগকে প্রশ্নবিদ্ধ করার মত যথেষ্ট নয়। এক্ষেত্রে আমাদের সুনাগরিকের দায়িত্ব পালন করতে হবে বাস্তবতাকে মাথায় রেখেই। সুনাগরিকের দায়িত্ব রাষ্ট্র ও সরকারের যেকোনো উদ্যোগে সহায়তা করা। একে প্রশ্নবিদ্ধ করার মাধ্যমে বাধা প্রদান নয়।\nশাহআলম সজীব: সাবেক ছাত্রলীগ নেতা; সদস্য, বালাগঞ্জ উপজেলা আওয়ামী লীগ।


সাক্ষাতকারে শাকিল রিজভী\nআনোয়ার হোসাইন সোহেল নভেম্বর ২৯, ২০২০, ১১:১৮ এএম\nঢাকা : দেশের প্রধান শেয়ারবাজার ঢাকা স্টক এক্সচেঞ্জের (ডিএসই) পরিচালক ও সাবেক প্রেসিডেন্ট শাকিল রিজভী। তিনি ডিএসই ব্রোকারস অ্যাসোসিয়েশন অব বাংলাদেশের (ডিবিএ) সভাপতির দায়িত্ব পালনেও রেখেছেন দক্ষতার ছাপ।\nশেয়ার ব্যবসায় ৩০ বছরেরও বেশি অভিজ্ঞতা সম্পন্ন এই ব্যবসায়ী নেতা বাজারের সার্বিক পরিস্থিতি নিয়ে সম্প্রতি কথা বলেছেন সোনালীনিউজের সঙ্গে। তাঁর সঙ্গে আলাপচারিতায় ছিলেন আমাদের নিজস্ব প্রতিবেদক আনোয়ার হোসাইন সোহেল-\nসোনালীনিউজ : করোনা পরবর্তীতে শেয়ার বাজার কীভাবে মূল্যায়ন করবেন?\nশাকিল রিজভী : করোনা মহামারীর কারণে লকডাউনের পরবর্তীকালে যতটা হতাশা ছিল তার চেয়ে ভালো পারফর্মেন্স করেছে মার্কেট। এই সময় মার্কেটে ৪,১০০ থেকে ৫,০০০ পর্যন্ত ইনডেক্স উঠেছে। এখন ৪,৮০০ মতো আছে। আমাদের আশপাশের দেশের তুলনায় করোনা পরবর্তীকালে ঢাকা স্টক এক্সচেঞ্জের (ডিএসই) পারফর্মেন্স অনেকটা ভালোছিল। করোনাকালে মার্কেট দুই মাস বন্ধ থাকায় একটা চ্যালেঞ্জ ছিল। তারপরও আমাদের মার্কেট মোটামুটি ভাবে বলা যায় যে, একটা ভালো অবস্থায় আছে।\nসোনালীনিউজ : নতুন কমিশন যে উদ্যোগগুলো নিয়েছেন একজন স্টেকহোল্ডার হিসেবে আপনি কীভাবে দেখছেন?\nশাকিল রিজভী : নতুন কমিশন এবং চেয়ারম্যান অনেক চেষ্টা করছেন, তাদের অনেকগুলো উদ্যোগ ইতোমধ্যে মার্কেট যে ফ্লোরপ্রাইজে আটকে ছিল সেখান থেকে উঠে এসেছে। মার্কেটে অনেক নতুন বিনিয়োগকারী আসছেন। ভালো কিছু পজেটিভ ইঙ্গিত দেখা যাচ্ছে মার্কেটে এবং বড় আইপিও রবি’র আবেদন শেষ হয়েছে। যা প্রায় ৫০০ কোটি টাকা। এটা করোনা উত্তোরকালে একটা বড় চ্যালেঞ্জ ছিল যা নতুন কমিশন আসার ফলে বাস্তবায়ন সম্ভব হয়েছে। একথায় বলতে গেলে মার্কেটকে গতিশীল ও স্বাভাবিক করতে নতুন কমিশন যথেষ্ট কাজ করছেন।\nসোনালীনিউজ : শেয়ারবাজার কারসাজি বন্ধে কি কি উদ্যোগ নেয়া প্রয়োজন?\nশাকিল রিজভী : শেয়ারবাজার কারসাজি বিভিন্ন সময় হয়ে থাকে। এটা কোনো দিনই পুরোপুরি বন্ধ হয় না। স্টক মার্কেটের সাথে এটি চলতেই থাকে। যিনি বা যারা করেন তাদের উপযুক্ত শাস্তি হয়ে থাকে এবং এভাবে চলছে। যদি কেউ কারসাজি করে থাকে এটা হয়তো তাৎক্ষণিক বিচার হয় না। পরে তদন্তের মাধ্যমে তথ্য প্রমাণের ভিত্তিতে অভিযুক্তের বিরুদ্ধে এক বছর পরে হলেও ব্যবস্থা নেওয়া হয়। সুতরাং শেয়ারবাজার কারসাজির বিচার হয় এবং হচ্ছে। সামনে এই বিচার ব্যবস্থাকে আরো গতিশীল করা হবে।\nসোনালীনিউজ : ডিএসই’র কৌশলগত বিনিয়োগকারী হিসেবে চীনের দুটি স্টক এক্সচেঞ্জ যুক্ত হওয়ার পরে কোনো দৃশ্যমান পরিবর্তন আসছে কি না?\nশাকিল রিজভী : প্রথমত বাংলাদেশের মত একটি দেশের স্টেটিজিক পার্টনার পাওয়া একটি বড় চ্যালেঞ্জ ছিল স্টক একচেঞ্জের। সুতরাং আমরা যে দুটি বড় স্টক এক্সচেঞ্জকে সংযুক্ত করতে পেরেছি সেটাই আমাদের জন্য একটি বড় অর্জন। বর্তমানে পৃথিবীর ১০টি বড় স্টক এক্সচেঞ্জের দুটি আমাদের সঙ্গে সংযুক্ত শেনজেন ও সাংহাই। এখন এদুটি স্টক এক্সচেঞ্জের আমাদের শেয়ারবাজারে ২৫ শতাংশ মালিকা রয়েছে। এবং তাদের থেকে আমাদের যে কারিগরী সহযোগীতা নেয়ার কথা সেটা প্রক্রিয়াধীন আছে। কারণ আমাদের বর্তমান প্লাটফর্ম আছে সেটার মেয়াদ শেষ হবে আগামী ২০২৩ সালে, তার আগে আমরা সেটা পরিবর্তন করতে পারবো না। সুতরাং এটা প্রক্রিয়াধীন আছে, বাকি যে ধাপগুলো আছে সেগুলো আমরা পর্যায় ক্রমে পাবো।\nঢাকা স্টক এক্সচেঞ্জের (ডিএসই) পরিচালক ও সাবেক প্রেসিডেন্ট শাকিল রিজভী\nসোনালীনিউজ : তালিকাভুক্ত কিছু কোম্পানি সহযোগী কোম্পানিদের বিনাসুদে লোন দিচ্ছে। এতে করে পরিচালকরা লাভবান হলেও ঠকছেন সাধারণ শেয়ারহোল্ডাররা। এটি বন্ধে কী করণীয়?\nশাকিল রিজভী : তালিকাভুক্ত কোম্পানিগুলো যদি তার টাকা অন্য কাউকে লোন দেয় তাতে অবশ্যই ইন্টারেস্ট থাকতে হবে। সেক্ষেত্রে এফডিআর অথবা ব্যাংকে রাখলেও তো ইন্টারেস্ট পেত। টাকা যদি লিস্টেড কোম্পানির ওই গ্রুপের অন্য কোন কোম্পানিকে দেয়া হয় বিনা সুদে সেটা অযুক্তিক ও আইন সম্মত নয়। এক্ষেত্রে পরিচালকদের ওপর আস্থা হারাবেন বিনিয়োগকারীরা, শেয়ারহোল্ডাররাও লোকসানের মুখে পড়বেন।\nসোনালীনিউজ : সদ্য বিদায়ী অর্থবছরে ডিএসই’র মুনাফায় ৭২ শতাংশ কম হওয়ার কারণ কি?\nশাকিল রিজভী : ঢাকা স্টক এক্সচেঞ্জের মুনাফা কমার কারণ হলো দুই মাস কোনো ট্রেডিং হয়নি। তার আগেও যে ১০ মাস ট্রেড হয়েছে সেখানেও ট্রেডিংয়ের পরিমান অনেক কম ছিল। তাছাড়া ২০১৯ সালের শেষ দুই মাস নভেম্বর-ডিসেম্বর এবং জানুয়ারিতে লেনদেনের পরিমান অনেক কম ছিল। ডিএসই’র মুনাফা বাড়াতে হলে দৈনিক লেনদেন বাড়াতে হবে। লেনদেন কম হওয়ায় লাভ কম হয়েছে। এখন আবার কর্পোরেট টেক্স যুক্ত হয়েছে। স্টক এক্সচেঞ্জে আগে ডিমিউচুয়ালাইজেশনের (ব্যবস্থপনা থেকে মালিকানা পৃথকীকরণ) ফলে এখন কর্পোরেট টেক্স প্রবিশনিং করতে হয়। আগে কিন্তু এমনটা ছিল না। যেকারণে মুনাফা কম হয়েছে।\nসোনালীনিউজ : বিনিয়োগকারীদের প্রতি আপনার পরামর্শ কি?\nশাকিল রিজভী : বিনিয়োগকারীদের বা যে কোনো ব্যবসাই শুরু করুক না কেন সেই ব্যাপারে যথেষ্ট ধারণা নেওয়া উচিৎ। এক্ষেত্রে কেন বিনিয়োগ করতে আসলাম এটা থেকে কি লাভ-ক্ষতি হবে তা ভালোভাবে জেনে বুঝে আসা দরকার। তা না হলে ক্ষতিগ্রস্ত হওয়ার সম্ভাবনা থাকে। আর শেয়ারবাজার সব সময় ঝুঁকিপূর্ণ বাজার, এখানে লাভও আছে, লসও আছে। এক্ষেত্রে কিছু কিছু টার্মলজি বুঝে তারপর আপনি বিনিয়োগ করুন। এটা এফডিআরের মতো ফিক্সড ইনকাম না। কোম্পানি ভালো করলে শেয়ারের দাম বাড়ে আবার কোম্পানি খারাপ করলে শেয়ারের দাম কমে। দেশের সার্বিক অর্থনীতি ও রাজনীতিসহ অনেকগুলো ফেক্টর এখানে কাজ করে এই শেয়ারের দামের ওপর, সুতরাং না জেনে না বুঝে শেয়ারবাজারে আসাটা ঠিক না।


ওয়ালটনের বড় পর্দার নতুন ট্যাব ‘ওয়ালপ্যাড ১০পি’ - The Dhaka Times\nদি ঢাকা টাইমস্ ডেস্ক ॥ ওয়ালটন দৃষ্টিনন্দন ডিজাইনে বড় পর্দার নতুন একটি ট্যাবলেট পিসি বাজারে নিয়ে এলো। নতুন এই ট্যাবের মডেল হলো ‘ওয়ালপ্যাড ১০পি’।\nনতুন এই ট্যাবের বিশেষ ফিচার হলো হাই রেজুলেশনের ডিসপ্লে, শক্তিশালী র‌্যাম-রম এবং ব্যাটারি। যে কারণে মাল্টিটাস্কিং এই ট্যাবে একইসঙ্গে গ্রাহকরা পাবেন মোবাইল ফোন ও ল্যাপটপের নানা সুবিধাও।\nট্যাবটির দাম ধরা হয়েছে ১৭,৯০০ টাকা। দেশের সব ওয়ালটন প্লাজা, ডিস্ট্রিবিউটর শোরুম, আইটি ডিলার ও মোবাইল ডিলার শোরুমে পাওয়া যাবে এটি। কালো রঙের ট্যাবটিতে আরও থাকছে ১ বছরের বিক্রয়োত্তর সেবার নিশ্চয়তা।\nওয়ালটন ডিজি-টেক ইন্ডাস্ট্রিজ লিমিটেডের ডেপুটি ম্যানেজিং ডিরেক্টর ও কম্পিউটার পণ্যের সিইও মো. লিয়াকত আলী জানিয়েছেন, দারুণ সব ফিচার সমৃদ্ধ ‘ওয়ালপ্যাড ১০পি’ আধুনিক জীবনযাপনে যোগ করবে নতুন এক মাত্রা। এই ট্যাবে রয়েছে ১৯২০ বাই ১২০০ পিক্সেলের ১০.৫ ইঞ্চির ফুল এইচডি আইপিএস ডিসপ্লে। ক্যাপাসিটিভ ১০ পয়েন্ট টাচ স্ক্রিনের কারণে প্রয়োজনীয় কাজের পাশাপাশি বিনোদন উপভোগের ক্ষেত্রেও এর ব্যবহারকারী পাবেন নতুন এক অভিজ্ঞতা। ইন্টারনেট ব্রাউজিং, অনলাইন ক্লাস, বই পড়া, মুভি দেখা, গেম খেলাসহ অন্যান্য কাজ হবে সহজ এবং আনন্দদায়ক। বিশেষ করে যারা বেশি ভ্রমণ করেন, তাদের অফিশিয়াল কাজ এবং বিনোদনের জন্য আদর্শ এই ট্যাব।\nঅ্যান্ড্রয়েড ১০ অপারেটিং সিস্টেম চালিত এই ট্যাবের দ্রুতগতি নিশ্চিত করতে রয়েছে ২.০ গিগাহার্টজ গতির হেলিও পি৬০ ১২ ন্যানোমিটার অক্টা কোর প্রসেসর। সেইসঙ্গে রয়েছে ৪ গিগাবাইট এলপিডিডিআর৪এক্স র‌্যাম। আর গ্রাফিক্স হিসেবে ব্যবহৃত হয়েছে এআরএম মালি-জি৭২০। যে কারণে ফুল এইচডি মানের ভিডিও দেখা ও গেমিং হবে আরও অনেক বেশি উপভোগ্য।\nনতুন এই ট্যাবটির ইন্টারনাল মেমোরি ১২৮ গিগাবাইটের। এক্সটারনাল কার্ডের মাধ্যমে আরও ২৫৬ গিগাবাইট পর্যন্ত বর্ধিত মেমোরিও ব্যবহার করা যাবে। যে কারণে অনেক বেশি ডকুমেন্ট, মিউজিক, ভিডিও, ছবি, অ্যাপ ইত্যাদি সংরক্ষণ করা সম্ভব।\nওয়ালটনের নতুন এই ট্যাবের পেছনের দিকে রয়েছে ৮ মেগাপিক্সেলের অটোফোকাস ক্যামেরা। সেলফি এবং ভিডিও কলের জন্য সামনে রয়েছে ৫ মেগাপিক্সেল ক্যামেরা। যে কারণে ছবি কিংবা ভিডিও হবে স্পষ্ট এবং নিখুঁত। পেছনের ক্যামেরায় ফুল এইচডি ও সামনের ক্যামেরায় এইচডি মানের ভিডিও ধারণ করা সম্ভব হবে।\nওয়ালটনের নতুন এই ট্যাবে আরও রয়েছে ৭০০০ মিলিঅ্যাম্পিয়ার লি পলিমার ব্যাটারি। যে কারণে দীর্ঘক্ষণ কাজ করা কিংবা ভিডিও দেখা যাবে অনায়াসে। এতে টাইপ-সি চার্জিং সুবিধা থাকায় অল্প সময়ে খুব সহজেই ব্যাটারি চার্জও দেওয়া যাবে।\nদ্রুতগতিসম্পন্ন ফোরজি ইন্টারনেট ব্যবহার এবং কল করার জন্য ট্যাবটিতে আরও রয়েছে ডুয়াল হাইব্রিড সিম স্লট। মাল্টিমিডিয়া হিসেবে রয়েছে ফুল এইচডি মানের ভিডিও দেখার সুযোগ এবং ক্যামকর্ডার ও রেকর্ডিংসহ এফএম রেডিও।\nকানেক্টিভিটি হিসেবে আরও রয়েছে ২.৪ এবং ৫ গিগাহার্টজ ডুয়াল ব্যান্ড ওয়াই-ফাই, ব্লুটুথ ৪.২, ওটিএ, ল্যান হটস্পট, ওটিজি, জিপিএস নেভিগেশন, লাইট সেন্সর, জি-সেন্সর, প্রোক্সিমিটি ইত্যাদি।\nনতুন এই ওয়ালপ্যাডের থিকনেস হলো মাত্র ৮.৩ মিলিমিটার। আর এর দৈর্ঘ্য ২৫৮.৩ মিলিমিটার। ১৫৯.৪ মিলিমিটার চওড়া ব্যাটারিসহ নতুন এই ট্যাবটির ওজন মাত্র ৫১০ গ্রাম। যে কারণে যে কোনো জায়গায় খুব সহজেই বহন করা সম্ভব।\nnew big screen tabWalpad 10pWaltonওয়ালটনওয়ালপ্যাড ১০পিবড় পর্দার নতুন ট্যাব\nডায়েট চলাকালীন সময় কী প্রোটিন খাবেন?\nওয়ালটন এবার স্লাপড্রাগন প্রসেসরযুক্ত নতুন গেমিং স্মার্টফোন বাজারে ছাড়ছে


এক লিটার তেলে ২ হাজার মাইল! - TheBarta.com\nএক লিটার তেলে ২ হাজার মাইল!\nBy Admin\t On জুন ৬, ২০১৪\nফ্রান্সের একটি কলেজের একদল শিক্ষার্থী মাত্র এক লিটারে পেট্রোলে দুই হাজার মাইলেরও বেশি চলতে সক্ষম এমন একটি জ্বালানি সাশ্রয়ী পরিবেশবান্ধব মোটরগাড়ি তৈরি করেছে। এরই মধ্যে গবেষকরা প্রমাণ পেয়েছেন, গাড়িটি এক লিটারে দুই হাজার ৭২ মাইল বা তিন হাজার ৩৩০ কিলোমিটার চলতে সক্ষম। আর সেই হিসেবে গাড়িটি পুরো পৃথিবী চক্কর দিতে সক্ষম হবে মাত্র ১২ লিটার জ্বালানি তেলে।\n‘মাইক্রোজোলি’ নামের গাড়িটি দিয়ে পশ্চিম ফ্রান্সের লা জোলিভিয়েরি কলেজের একদল শিক্ষার্থী একটি প্রতিযোগিতায় ২০০টি দলকে পরাজিত করে ইতোমধ্যে চমক লাগিয়ে দিয়েছে দলটি। বিশেষ এই গাড়িটির ওজন মাত্র ৩৫ কেজি। চলতি বছরের শেল ইউরোপিয়ান ইকো-ম্যারাথন প্রতিযোগিতায় বিজয়ীও হয়েছে গাড়িটি।\nনেদারল্যান্ডসের রটারডামে বিচারকরা জ্বালানি খরচের বিষয়টি পরীক্ষার সময় দেখতে পান গাড়িটি প্রতি লিটার জ্বালানিতে দুই হাজার ৭২ মাইল পাড়ি দিতে সক্ষম। এরই মধ্যে পৃথিবীর সবচেয়ে জ্বালানি সাশ্রয়ী গাড়ি হিসেবে স্বীকৃতি পাওয়া মাইক্রোজোলি গাড়িতে করে ইংল্যান্ডের লন্ডন থেকে ম্যানচেস্টারে ঘুরে আসা যাবে মাত্র ২০ সেন্টের জ্বালানি তেল কিনে আর এই পথের দূরত্ব ২০০ মাইল বা ৩২০ কিলোমিটার। এমনভাবে ডিজাইন করা হয়েছে যে গাড়িটি পেট্রোল বা ইথানলে চলতে সক্ষম।\nমাইক্রোজোলি গাড়ির কারিগরি বৃত্তান্ত ঘেঁটে দেখা গেছে, এর ওজন মাত্র ৩৫ কেজি যা ইউরোপের পারিবারিক গাড়িগুলোর চেয়ে ৩৩ গুণ কম ওজনের । গাড়িটি চালাতে এর চালককে কমপক্ষে ৫০ কেজি ওজনের অধিকারী হতে হবে। গাড়ির বডি নির্মিত হয়েছে কার্বন ফাইবার দিয়ে, যা গাড়িটিকে করেছে হালকা কিন্তু বেজায় মজবুত।\nটপলেস নায়িকাদের বিকিকিনি!\nবাস্তবায়নের লক্ষ্য নিয়ে আসছে লক্ষ কোটি টাকার বাজেট


তুমিও পারবে: মাওলানা মাহমুদুল হাসান - Tumio Parbe (You Can Win): Maolana Mahmudul Hasan | Rokomari.com\nতুমিও পারবে (হার্ডকভার)\nby ড. আয়েয আল-কারনী , মাওলানা মাহমুদুল হাসান (অনুবাদক)\n"তুমিও পারবে" বইয়ের সংক্ষিপ্ত কথা:\nএভাবে প্রতিটা মানুষকেই প্রশান্তির জীবনে ফিরিয়ে আনা যায়। অবহেলা, তিরস্কার না করে প্রয়োজন কেবল একটু অনুপ্রেরণা। বার বার ব্যর্থ হওয়া কাউকে ‘পারবে না’ বলে নিষ্কর্ম করে দেয়ার চেয়ে, ‘তুমিও পারবে’ একবার বলুন; দেখবেন সে কী করে দেখায়।\nTitle তুমিও পারবে\nAuthor মাওলানা মাহমুদুল হাসান , ড. আয়েয আল-কারনী


ধর্ম Archives - আলোকিত চাটখিল\nনিজস্ব প্রতিবেদক ১৩ মে ২০২২ 0\nমিসওয়াক করা হলো- গাছের ডাল ইত্যাদির মাধ্যমে দাঁত পরিষ্কার করা। মিসওয়াক করা মহানবী (সা.)-এর একটি গুরুত্বপূর্ণ সুন্নত। অজু ও নামাজের সময় মিসওয়াক করা সুন্নত। অন্যান্য সময় মিসওয়াক করা মুস্তাহাব বা পছন্দনীয়।মিসওয়াক করার পার্থিব ও পরকালীন…\nরাজধানীর একটি ইংলিশ মিডিয়াম স্কুলের ৫০ জন শিক্ষার্থী পবিত্র কোরআন হিফজ সম্পন্ন করেছেন। শিক্ষকদের সার্বিক তত্ত্বাবধানে এসব শিক্ষার্থী কোরআনের হাফেজ হয়েছেন বলে জানিয়েছে ওই স্কুলের কর্তৃপক্ষ। হাফেজ হওয়া শিক্ষার্থীদের মধ্যে ১৩ জন মেয়ে…\nসৌদি আরবসহ মধ্যপ্রাচ্যের দেশগুলোর সঙ্গে মিল রেখে আজ (২ মে) পবিত্র ঈদুল ফিতর উদযাপন করছেন শরীয়তপুরের ৩০ গ্রামের মানুষ। এরা সবাই শরীয়তপুরের সুরেশ্বর দরবার শরীফের অনুসারী। তারা সৌদি আরবের সঙ্গে মিল রেখে একদিন আগে থেকে রোজা পালন শুরু করেন।…\nআল্লাহতায়ালা পবিত্র কোরআনের ‘সুরা কদর’-এ উল্লেখ করেছেন, ‘কদরের এক রাতের ফজিলত হাজার মাসের চেয়ে উত্তম।’ (সুরা কদর : ৩)। এখানে ‘হাজার মাস’ বলতে কত হাজার মাস, আল্লাহতায়ালা নির্দিষ্ট করে বলেননি। এটা এক হাজার মাসও হতে পারে, কয়েক হাজার মাসও হতে…\nসিরাজদিখানে বিকল্পধারার ইফতার ও দোয়া মাহফিল অনুষ্ঠিত\nমুন্সিগঞ্জের সিরাজদিখানে বিকল্পধারা বাংলাদেশের ইফতার ও দোয়া মাহফিল অনুষ্ঠিত হয়েছে। বিকল্পধারা বাংলাদেশ ও যুবধারা সিরাজদিখান উপজেলা শাখার আয়োজনে (২৫ এপ্রিল ) সোমবার জেলা পরিষদ অডিটোরিয়াম হল রুমে মুন্সিগঞ্জ-১ আসনের সংসদ সদস্য মাহি বি চৌধূরীর…\nআমিরাতে আল হারামাইনের ইফতার\nসংযুক্ত আরব আমিরাতের বাংলাদেশের প্রতিষ্ঠান পারফিউমস কোম্পানি আল হারামাইন গ্রুপের উদ্যোগে প্রবাসীদের সম্মানে ইফতার মাহফিল আয়োজন করা হয়েছে।স্থানীয় সময় রোববার (২৪ এপ্রিল) আজমানে অবস্থিত কোম্পানির প্রধান কার্যালয় এবং কারখানা প্রাঙ্গণে এ…\nরমজানের রোজা রাখা আল্লাহ তাআলা ফরজ করেছেন। তবে মুসাফিরের জন্য মুসলিম উম্মাহর সর্বসম্মতিক্রমে রোজা না রাখা বৈধ। মুসাফির রোজা রাখতে সক্ষম হোক অথবা অক্ষম হোক— কিংবা রোজা তার জন্য কষ্টদায়ক হোক অথবা না হোক।মহান আল্লাহ বলেন, ‘...কিন্তু…\nরমজান মাসে আল্লাহ বান্দার আমলের প্রতিদান বৃদ্ধি করেন। এ জন্য রমজানে মুসলিমরা ইবাদত-বন্দেগিতে আরো বেশি মনোযোগী হয়। বছরের অন্য যেকোনো সময়ের তুলনায় বেশি ইবাদত করার চেষ্টা করে।আবু হুরায়রা (রা.) থেকে বর্ণিত, রাসুলুল্লাহ (সা.) বলেন, আদম…\nমহামারি করোনা ভাইরাসের দাপট কমেছে। বিধিনিষেধও তুলে নিয়েছে সরকার। এরমধ্যেই ধর্মপ্রাণ মানুষের জন্য রহমত, মাগফেরাত ও নাজাত নিয়ে এসেছে মাহে রমজান। আর রমজানের প্রথম জুমায় ঢল নেমেছিল মুসল্লিদের।বায়তুল মোকাররম জাতীয় মসজিদে গিয়ে দেখা যায়,…\nরমজানের প্রথম রাতে আসমানে যে ঘোষণা দেওয়া হয়\nরমজান মাস বরকত ও কল্যাণের মাস। আল্লাহর দয়া ও অনুগ্রহ লাভের মাস। এই মাসে আল কোরআন নাজিল হয়েছে। এই মাসে মানুষের মাঝে সংযম, সুশৃঙ্খলতা ও নিয়মানুবর্তিতা তৈরি হয়। মানুষ আল্লাহর আরও বেশি ঘনিষ্ঠ ও কাছের হয়।পবিত্র কোরআনে আল্লাহ তাআলা বলেন,…


ইবির শেখ হাসিনা হলে বিদায়ী সংবর্ধনা অনুষ্ঠিত - Boet24.com\nHome / news / ইবির শেখ হাসিনা হলে বিদায়ী সংবর্ধনা অনুষ্ঠিত\nইবির শেখ হাসিনা হলে বিদায়ী সংবর্ধনা অনুষ্ঠিত\nইসলামী বিশ্ববিদ্যালয়ে (ইবি) দেশরত্ন শেখ হাসিনা হলের ২০১৩-১৪ শিক্ষাবর্ষের শিক্ষার্থীদের বিদায়ী সংবর্ধনা অনুষ্ঠিত হয়েছে। সোমবার (২৫ নভেম্বর) সন্ধ্যা ৬ টায় হলের আয়োজনে এটি অনুষ্ঠিত হয়।\nহলের প্রভোস্ট অধ্যাপক ড. সেলীনা নাসরীনের সভাপতিত্বে প্রধান অতিথি হিসেবে উপস্থিত ছিলেন উপাচার্য অধ্যাপক ড. হারুন-উর-রশিদ আসকারী।\nএসময় আরো উপস্থিত ছিলেন প্রক্টর (দায়িত্বপ্রাপ্ত) পরেশ চন্দ্র বর্ম্মন, সিন্ডিকেট সদস্য অধ্যাপক ড. মাহবুবর রহমান, মার্কেটিং বিভাগের সভাপতি অধ্যাপক ড.জাকারিয়া রহমান, ফলিত রসায়ন কেমিকৌশল বিভাগের সভাপতি অধ্যাপক ড. আতিকুর রহমান, হলের সহযোগী অধ্যাপক আলতাফ হোসেন রাসেল, হাউজ টিউটর ইসমাত জেরিন খান প্রমূখ।\nএছাড়াও হলের আবাসিক শিক্ষার্থীরা উপস্থিত ছিলেন।\nঅনুষ্ঠানে বিদায়ী শিক্ষার্থীদের ক্রেস্ট প্রদান করা হয়। পরে হলের আবাসিক শিক্ষার্থীদের অংশগ্রহনে এক মনোজ্ঞ সাংস্কৃতিক অনুষ্ঠান অনুষ্ঠিত হয়।


প্রশ্ন : শিরক-বিদ‘আত সম্পর্কে জানা সত্ত্বেও যেসব সমাজ প্রধানগণ উক্ত কাজে বাধা না দিয়ে বরং প্ররোচিত করে, ক্বিয়ামতের দিন তাদের শাস্তি কি হবে? – আপনার জিজ্ঞাসা\nউত্তর : রাসূল (ছাঃ) এরশাদ করেন, অবশ্যই তোমরা সৎকাজের আদেশ দিবে ও অসৎকাজে নিষেধ করবে। নইলে সত্বর আল্লাহ তার পক্ষ হ’তে তোমাদের উপর শাস্তি প্রেরণ করবেন। অতঃপর\nতোমরা দো‘আ করবে, কিন্তু তা আর কবুল করা হবে না’ (তিরমিযী হা/২১৬৯; মিশকাত হা/৫১৪০)।\nঅন্য বর্ণনায় এসেছে, ‘কোন জাতির মধ্যে পাপ হ’তে থাকলে এবং ক্ষমতা থাকা সত্ত্বেও তা প্রতিরোধ না করলে সত্বর আল্লাহ তাদের উপরে ব্যাপক প্রতিশোধ\nনামিয়ে দিবেন’ (আবুদাঊদ হা/৪৩৩৮; মিশকাত হা/৫১৪২)।\nসুতরাং অন্যায়ের প্রতিরোধে সমাজনেতাদের দায়িত্ব অনেক বেশী। যদি তারা সেটা না করে অন্যায় কাজে লিপ্ত হন এবং অপরকে অন্যায়ের প্রতি প্ররোচনা দেন, তবে তাদের শাস্তি সাধারণের তুলনায় অনেক বেশী হবে। কিয়ামতের দিন পাপীরা এরূপ নেতাদেরকে দায়ী করে বলবে, ‘হে আমাদের প্রতিপালক! আমরা আমাদের নেতাদের ও বড়দের\nআনুগত্য করতাম। অতঃপর তারাই আমাদের পথভ্রষ্ট করেছিল’। ‘হে আমাদের প্রতিপালক! তাদেরকে তুমি দ্বিগুণ শাস্তি দাও এবং তাদেরকে মহা অভিশাপ দাও’ (আহযাব ৩৩/৬৭-৬৮)।


ঘটনা প্রসঙ্গ, 17 আগষ্ট 2012 : রেডিও রাশিয়া\nঘটনা প্রসঙ্গ, 17 আগষ্ট 2012\nভারত ও পাকিস্তানের সীমানায় দু দেশের সৈনিকদের মাঝে গুলি-বিনিময় হয়েছে. এ সম্বন্ধে শুক্রবার জানিয়েছে পাকিস্তানের সশস্ত্র বাহিনীর প্রেস-সার্ভিস. ইস্লামাবাদ নিশ্চয়োক্তি করছে যে, বৃহস্পতিবার সন্ধ্যায় ভারতীয় সীমান্ত সৈনিকরা পাকিস্তানের ভূভাগে শিয়ালকোট শহরের অঞ্চলে গুলিবর্ষণ করে. পাকিস্তানের সৈনিকরা প্রত্যুত্তরে গুলিবর্ষণ করার পর ভারতের ভূভাগ থেকে গুলিবর্ষণ বন্ধ হয়. এই সীমানার অন্য একটি জায়গায়ও পাকিস্তান ও ভারতীয় সৈনিকদের মাঝে গুলি-বিনিময় হয়েছে.\n17 আগস্ট 2012, 12:27


দুর্ভাগ্য, ভারতীয় পুরুষদের সমর্থনে পারিবারিক হিংসা আইন নেই! মন্তব্য মাদ্রাজ হাইকোর্টের Alas, men have no domestic violence law: Madras high court– News18 Bangla\nALAS MEN HAVE NO DOMESTIC VIOLENCE LAW MADRAS HIGH COURT TC SR\nদুর্ভাগ্য, ভারতীয় পুরুষদের সমর্থনে পারিবারিক হিংসা আইন নেই! মন্তব্য মাদ্রাজ হাইকোর্টের\nবিচারপতি বৈদ্যনাথন নতুন প্রজন্মের উদ্দেশে বলেছেন যে বিবাহ আদতে একটি সংস্কার। কিন্তু এই কথা এখন আর বলা চলে না।\nLast Updated : June 02, 2021, 10:06 IST\n#চেন্নাই: ভারতে সব চেয়ে বেশি যে নিগ্রহের শিকার হন মহিলারাই, সে কথা অস্বীকার করা যায় না। আবার এর উল্টো পিঠেও রয়েছে এমন দিক যেখানে বহু পুরুষকে নীরবে পারিবারিক হিংসা দিনের পর দিন সহ্য করে যেতে হয়। এই দুইয়ের মধ্যেই ভারসাম্য সাধন প্রয়োজন, কিন্তু এখনও পর্যন্ত এই ব্যাপারে কোনও পদক্ষেপ করেনি দেশের আইন, সম্প্রতি এই বিষয়টিকেই পুরুষদের দুর্ভাগ্য বলে মন্তব্য করল মাদ্রাজ হাই কোর্ট।\nতবে মাদ্রাজ হাই কোর্টের বিচারপতি এস বৈদ্যনাথন (S Vaidyanathan) একেবারে অপ্রাসঙ্গিক কারণে এ হেন মন্তব্য করেননি। ২০১৫ সাল থেকে চলা মামলায় ক্রমাগত কোণঠাসা হচ্ছিলেন চেন্নাইয়ের অ্যানিমাল হাজব্যান্ড্রি অ্যান্ড ভেটেরিনারি সার্ভিসের অফিসার ড. পি শশীকুমার (Dr. P Sasikumar)। স্ত্রী তাঁর বিরুদ্ধে পারিবারিক হিংসার অভিযোগ আনলে অধিকর্তা চাকরি থেকে বরখাস্ত করেন শশীকুমারকে। সম্প্রতি সেই মামলার রায় দিতে গিয়েই বিবাহ নামের প্রতিষ্ঠান এবং পারিবারিক হিংসার প্রেক্ষিতে কয়েকটি গুরুত্বপূর্ণ মন্তব্য করেছেন বিচারপতি বৈদ্যনাথন।\nবিচারপতি বৈদ্যনাথন নতুন প্রজন্মের উদ্দেশে বলেছেন যে বিবাহ আদতে একটি সংস্কার। কিন্তু এই কথা এখন আর বলা চলে না। কেন না, ২০০৫ সালের পারিবারিক হিংসা আইন লিভ-ইন রিলেশনশিপের ক্ষেত্রেও ন্যায়বিচারের অঙ্গীকার করেছে। এই দিক থেকেই শশীকুমারের উদাহরণ তুলে ধরে বিচারপতি বৈদ্যনাথন সাফ জানিয়েছেন যে মামলাটি নিয়ে শশীকুমারকে অহেতুক হেনস্তা করা হচ্ছে, দেশের আইনের কেবল সুযোগ তুলছেন স্ত্রী!\nবিচারপতি বৈদ্যনাথনের মতে একথা জোর দিয়ে বলার কারণও রয়েছে। কেন না, তাঁদের মামলাটি পারিবারিক আদালতে ওঠে ২০১৫ সালে, ২০২০ সালে বিবাহবিচ্ছেদের ঘোষণা করা হয় আদালতের তরফে। কিন্তু এই ঘোষণার মাত্র দিনচারের আগে স্ত্রী এই পারিবারিক হিংসার অভিযোগ এনেছেন। সে কারণেই বিচারপতি বৈদ্যনাথন মনে করেন যে কেবল প্রতিহিংসা চরিতার্থ করার জন্যই স্ত্রী আইন ব্যবহার করছেন। এই কারণে তিনি চেন্নাইয়ের অ্যানিমাল হাজব্যান্ড্রি অ্যান্ড ভেটেরিনারি সার্ভিসের অধিকর্তাকেও হুকুম দিয়েছেন যে ১৫ দিনের মধ্যে শশীকুমারকে আবার কাজে নিয়োগ করতে হবে।\nসব শেষে বিচারপতি বৈদ্যনাথন একটাই কথা মনে করিয়ে দিতে চান- অহংবোধ জুতোর মতো, স্বামী-স্ত্রী দু'জনেরই সেটা খুলে ঘরে প্রবেশ করা কাম্য!\nDomestic violenceMadras High Court